text:
Orsýet bir gün ozal derňewi ýene bir ýyl uzaltmak baradaky teklibe böwet bolanyndan bir gün soň, BMG-niň Siriýadaky himiki ýaraglar hüjümine kimiň jogapkärdigi baradaky derňewi wagtlaýyn saklap galmak baradaky teklibine hem weto goýdy.
17-nji noýabr güni giçlik BMG-niň Howpsuzlyk geňeşinde goýlan rus wetosy, Siriýada 2011-nji ýyldaky konflikt başlanaly bäri, Birleşen Milletler Guramasynyň bu ýurtdaky raýat urşy bilen bagly rezolýusiýalaryna Moskwanyň goýan 11-nji wetosydyr.
BMG bilen Himiki ýaraglary gadagan etmek baradaky guramanyň bililikdäki derňew mandatynyň möhleti 17-nji noýabr gijesinde tamam boldy.
Orsýetiň weto goýan teklibi, ýagny derňewi ýene bir aý uzaltmak pikiri Ýaponiýa tarapyndan öňe sürüldi we onuň maksady Orsýete hem Günbatar döwletlerine derňewi dowam etdirmek boýunça eglişikli karara gelmekde wagt mümkinçiligini döretmekden ybaratdy.
"Orsýet biziň wagtymyzy ýitirýär” diýip, ABŞ-nyň BMG-däki ilçisi Nikki Heýli bu wetodan soň aýtdy.
"Russiýanyň şu günki we soňky hepdelerdäki hereketleri Siriýadaky himiki hüjüm meselsinde jogapkärçiligi berkitmek tagallalaryny gijikdirmek, bölmek we ahyr soňunda doly ýatyrmak maksadyndan ugur alýar” diýip, ol sözüniň üstüni ýetirdi.


c: text/html

text:
Gazagystan we Gyrgyzystan serhetdäki dar geçelgäni giňeltmek we iki ýurduň arasyndaky ulag gatnawyny tizleşdirmek çärelerini görmek barada ylalaşyga geldi.
Bu ylalaşyk 18-nji oktýabr güni giçlik, Gazagystanyň premýer-ministri Baktžan Saghyntaýew bilen gyrgyz premýer -ministri Sapar Isakowyň Astana geçiren gepleşiklerinde gazanyldy.
Saghyntaýew bu gepleşiklerden soň, 19-njy oktýabrda žurnalistlere serhetden geçmekde ilkinji nobatyň ozaly pyýada syýahatçylara, maşynda diňe öz goşlaryny alyp barýanlara, yzygider şäherara awtobuslaryna we ýüksüz ýük maşynlaryna beriljekdigini aýtdy.
Saghyntaýew taraplaryň premýer-ministrleriň orunbasarlary derejesinde işçi toparlaryny döretmek barada hem ylalaşyga gelendiklerini, olara bu ýagdaýy doly kadalaşdyrmak baradaky plany bäş gün içinde işläp düzmegiň tabşyrylandygynyaýtdy.
Gazak premýeriniň sözlerine görä, gazak-gyrgyz serhediniň berkidilmegine gyrgyz täjirleri tarapyndan gümrük we salgyt düzgünleriniň bozulmagy sebäp bolupdyr.

robotstxt: allowed

filter: keep


text:
Çagalaryň nahara bolan islegini nädip döretmeli?
Howwa köp ene-atalar çagamyza nahar iýdirip bilemok ýa-da nahary saýlap iýýär, onam iýenok munam iýenok …
Çagamyzy ene süýdinden nädip we haçan aýyrmaly!
Medisinada çagany 2 ýaşyna çenli emdirmäge maslahat berilýär. Sebäbi çagamyza gerek bolan ähli peýdaly iýmitler …
New
Ene dogasy
Käbe imamyndan nädip Käbä imam bolandygyny sorapdyrlar, olam men gaty erbet çagadym, ejemiň gaharyny getirýän …
Çagalara tuwalet düzgünlerini nädip öwretmeli?
Gynansagam köp maşgalalarda çaga 40 günlik bolansoň tuwalet düzgünleri öwredilmeli diýip aýdylýar. Bu gaty gynandyryjy …
Ah şu öýe berlen ýumuşlar…
Çagalarymyza näçe gezek mekdepde tabşyrylan öý ýumuşlaryny ýerine ýetir diýsek hem bizleri diňlemän bilýäler. 40 …
Dogan doganyň zary…
Döwür geçdikçe dünyä inýän bäbejikleriň sany azalýar. Hatda Ýewropada, ýagny Germaniýada ýaş nesliň azdygyny , …
Gygyrmaýan ene
Çagalyk döwrümize seretsek urman, sögülmän ulalanymyz az bolsa gerek. Sebäbi köp ene-ata çaga bir zadyň …
Toprak bilen meşgullanýan çagalar has zehinli!
Geçirilen barlaglarda mekdep bagynda bag-bakjaçylyk bilen meşgullanýan okuwçylar meşgullanmaýan okuwçylara görä sapaklarynda has gowy netije …


text:
"Demirýolçy" ÝGPJ - Türkmenistanyň, GDA döwletleriniň we Eýranyň çäginden demir ýol ulaglar arkaly daşalýan ýükleriň ekspeditorçylyk hyzmatyny ýerine ýetirýärler.
Biziň kompaniýamyz Türkmenistanyň demir ýol ulaglar ministrliginiň golçur ekspeditor kompaniýasy bolup, amatly bahalary we ýokary hilli hyzmatlary üpjün edýär.
Biziň hünärmenlerimiz eksport - import etmek üçin maslahatlary we gerekli maglumatlar bilen üpjün edip müşderileriň ýüzlenmesini kanagatlandyrar.
Biziň kompaniýamyz ekspeditor kompaniýalar bilen iki taraplarýyn bähbitli ysnyşykly işler alyp barýar.
Biziň hünärmenlerimiz ýük ugratmak üçin gysga wagtyň içinde kanagatlandyryjy maglumatlar bilen üpjün edip we gerek bolup bilen resminamalary taýýar ederler.


text:
Mary welaýatynyň merkezinde täze ýöriteleşdirilen hassahananyň — Iç keselleri hassahanasynyň açylyş dabarasy boldy. Ol Saglygy goraýyş we derman senagaty işgärleriniň gününiň öňüsyrasynda welaýatyň ýaşaýjylary üçin ajaýyp sowgat boldy.
Täze desganyň açylyş dabarasynda hakyky baýramçylyk ýagdaýy emele geldi, oňa şäher we welaýat häkimlikleriniň, Saglygy goraýyş we derman senagaty ministrliginiň, pudak edaralarynyň, jemgyýetçilik guramalarynyň wekilleri, il sylagly ýaşulular, şäheriň köp sanly ýaşaýjylary gatnaşdylar. Aýdym-saz we tans toparlary özleriniň döredijilik çykyşlary bilen hakyky ruhubelentlik ýagdaýyny emele getirdiler.
Ýygnananlaryň belleýşi ýaly, täze hassahana Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň durmuşa geçirýän giň möçberli özgertmeleriniň dabaralanýandygynyň aýdyň subutnamasydyr. Halkymyzyň saglygyny goramak, türkmenistanlylaryň ýaşaýyş-durmuş derejesini has-da ýokarlandyrmak milli Liderimiziň döwlet syýasatynyň ileri tutulýan ugurlarynyň biridir. Döwlet Baştutanymyzyň başlangyjy boýunça ýurdumyzda saglygy goraýyş ulgamyny döwrebaplaşdyrmaga gönükdirilen “Saglyk” Döwlet maksatnamasy üstünlikli durmuşa geçirilýär.
Häzirki wagtda paýtagtymyzda hem-de welaýatlarda hereket edýän döwrebap köpugurly ylmy-kliniki we bejeriş hem-de keseli anyklaýyş merkezleri, şypahanalar toplumlary hem-de derman öndürýän kärhanalar türkmen lukmançylygynyň okgunly ösýändigini aýdyňlyk bilen görkezýär. Olarda adamlaryň saglygyny goramak üçin innowasion tehnologiýalar, dünýä ylmynyň we tejribesiniň öňdebaryjy gazananlary giňden ulanylýar.
Maryda açylan hassahana näsaglara ýokary hilli lukmançylyk kömegini bermek, keselleri öz wagtynda ýüze çykarmak, dürli iç keselleriniň öňüni almak we bejermek üçin ähli mümkinçiliklere eýedir.
Öňdebaryjy enjamlar hem-de iň täze tehnologiýalar bilen üpjün edilen hassahana dört gatly binada ýerleşýär. Hassahana toplumy ilata stasionar şertlerde hyzmat etmäge gönükdirilendir hem-de jemi 205 orunlyk hirurgiýa, umumy terapiýa, kardiologiýa, endokrinologiýa, newrologiýa bölümlerini birleşdirýär.
Hassahananyň birinji gatynda reanimasiýa merkezi ýerleşýär. Şol ýerde emeli dem alyş enjamy, ykjam ultrases barlag enjamy, elektrokardiograf, rentgen, kardiomonitorlar we beýleki zerur bolan enjamlar lukmanlaryň ygtyýaryndadyr. Bu ýerdäki barlaghana bölümi umumy kliniki, bakteriologiki we biohimiki barlaglaryny geçirmäge niýetlenendir.
Binanyň ikinji we üçünji gatlary dikeldiş terapiýasyny geçirmek üçin niýetlenendir. Olarda dürli çäreler arkaly bu ýere gelýänleriň saglygyny saklamak we berkitmek göz öňünde tutulandyr. Wannalaryň, Şarko duşlarynyň, infragyzyl şöhleleriň, ozokeritiň we melhemli palçyklaryň kömegi bilen keseller bejerilýär. Fizioterapiýa bölüminiň otaglary hem döwrebap enjamlaşdyrylypdyr. Bu ýerde manual terapiýa, iňňe sanjym usullary, oňurga kesellerini bejermek üçin häzirki zaman tehnologiýalary ulanylýar. Bejeriş-sagaldyş bedenterbiýesi bilen meşgullanmak üçin niýetlenen giň otaglar ýörite trenažýorlar bilen üpjün edildi. Ýatylýan otaglar merkezleşdirilen ýylylyk we howany sowadyjy ulgamlary bilen enjamlaşdyryldy, olarda telewizorlar, sowadyjy enjamlar ornaşdyryldy.
Hassahananyň dördünji gatynda ýokary takyklykdaky endoskopiýa enjamlary, şol sanda bütin dünýäde meşhur “Karl Storz” nemes kompaniýasynyň enjamlary bilen üpjün edilen üç sany operasiýa otagly iki hirurgiýa bölümi ýerleşýär. Bu önüm öndürijiniň enjamlarynyň artykmaçlygy sanly ýazgylary işläp taýýarlamakdan we şekilleri hem-de wideoparçalary arhiwleşdirmekden ybaratdyr. “Dräger” kompaniýasynyň “Fabius Tiro” innowasion ulgamlarynyň hem-de “Heyer Medikal AG” kompaniýasynyň enjamlarynyň kömegi bilen anesteziýa we emeli dem alyş çäreleri geçiriler. Olar çylşyrymly operasiýalaryň birbada birnäçesiniň ýokary hilli geçirilmegini üpjün eder.
Önüm öndüriji kompaniýalaryň kärhanalarynda okuwlar guraldy, olarda türkmen lukmanlary ýörite taýýarlygy geçdiler. Hassahanada uruş weteranlarynyň saglygyny bejermäge aýratyn üns berler.
Dermanhana häzirki zaman hassahanalarynyň esasy bölekleriniň biri bolup durýar. Şu hassahanada ýerleşýän dermanhanada zerur bolan dermanlaryň we lukmançylyk serişdeleriniň ählisi, şol sanda ýurdumyzyň derman senagatynda öndürilen önümler bar.
Hassahananyň binasynda 180 orunlyk uly maslahatlar zaly hem-de 50 orunlyk kiçi zal ýerleşdirildi. Bu ýerde internet hyzmatlary hem elýeterli bolar.
Dabara gatnaşyjylar “Döwlet adam üçindir!” diýen şygar astynda amala aşyrylýan durmuş ugurly netijeli syýasat üçin tüýs ýürekden hoşallyk bildirip, hormatly Prezidentimiz Gurbanguly Berdimuhamedowy “Saglyk” Döwlet maksatnamasynyň kabul edilmeginiň nobatdaky senesi bilen tüýs ýürekden gutladylar we milli Liderimize berk jan saglyk hem-de täze taryhy eýýamyň strategiki wezipelerini durmuşa geçirmekde mundan beýläk-de üstünlikler arzuw etdiler.


text:
Amerikan, ýapon we rus kosmonawtlarynyň üçlügi Gazagystandaky kosmodromdan Halkara kosmos stansiýasyna alty aýlyk missisýa ugradyldy.
“Soýuz MS-07” kosmos gämisi ABŞ-nyň NASA kosmos agentliginden Skott Tingli, Orsýetiň Roskosmos agentligindenAnton Şkaplerowy, Ýaponiýanyň Aerokosmiki barlaglar agentligindenNorişige Kanai alyp, 17-nji dekabrda ýerli wagt bilen1:21-de Baýkonur kosmodromyndan kosmosa uçurdyldy.
Kosmos gämisi 17-nji dekabrda Ýeriň ýokarsynda 400 kilometr orbitada ýerleşýän Halkara kosmos stansiýasyna birleşmeli.
Tingle, Şkaplerow we Kanai ol ýerde Roskosmosdan Aleksandr Misurkinwe NASA-danMark Vande Hei weJoe Acaba goşular, olar Halkara kosmos stansiýasynda sentýabrdan bäri işleýär.
14-nji dekabrdaky kosmos hemrasy Halkara kosmos stansiýasyndan üç adamly ekipažy, orsýetli, ABŞ-ly we italiýaly agzalary yzyna getirdi.


text:
Aşgabadyň Parahat-7 kiçi etrapçasynyň köpgatly ýaşaýyş jaýlarynda ilata hyzmat edýän liftleriň ýaşaýjylaryň rahatlygyna uly zeper ýetirýändigi baradaky maglumatlar ozalkylygynda galýar.
Şu ýylyň 18-nji ýanwarynda Azatlyk Radiosy Aşgabadyň Parahat-7 kiçi etrapçasynyň köpgatly ýaşaýyş jaýlaryndaky liftleriň kadaly işlemeýändigi sebäpli, ýaşaýjylaryň kösenmeli bolýandyklary barada habar berlensoň, Parahat-7 kiçi etrapçasynyň 19-njy jaýynyň 4-nji girelgesinden bir ýaşaýjynyň aýtmagyna görä, Aşgabatliftiň işgärleri onuň öýüne gepleşik geçirmäge gelipdir.
Onuň sözüne görä, Aşgabatliftiň Parahat-7 kiçi etrapçasyndaky 4-nji bölümçesiniň bir resmisi we ussa lifti bejermäge däl-de, liftleriň kadaly işlemeýänligi sebäpli gep-gürrüň edilmezligini sorap, töwella gelipdirler.
“Liftler könelýär, olaryň rezin germewleri hatardan çykýar, siziň girelgäňizdäki liftiň gapysynyň roligi zaýalanypdyr. Ony satyn alyp täzelemäge bizde serişde ýok. Döwlet tarapyndan bize pul serişdesi hem, ätiýaçlyk şaýlar hem berilmeýär. Her bir hatardan çykýan liftiň ätiýaçlyk şaýlaryny öz hasabymyza satyn alyp goýmaga ýagdaýymyz ýok, alýan aýlygmyz maşgala eklenjimize zordan ýetýär” diýip, Aşgabatlift edarasynyň işgärleri ýaşaýja ozalky beren jogaplaryny gaýtalapdyrlar.
Aşgabatliftiň resmileriniň bu saparynyň näme maksat bilen bolandygyna ýaşaýjy düşünmän galandygyny aýdýar.
“Ýaşaýyş jaýlarynyň gurlup, liftleri ulanyşyga berlenine ýaňy 5 ýyl geçende olar sandan çykýan bolsa, ony bejermäge döwletde ätiýaçlyk şaýlary ýa pul serişdesi tapdyrmasa, liftleriň mundan soňky ýagdaýy we olaryň ýaşaýjylara ýetirjek zeperi nähili bolar?” diýip, ýaşaýjy aýdýar. Ýaşaýyş jaýlaryny hususylaşdyran ýaşaýjylardan her ýylda liftleri ulanýandyklary üçin, 5 manat puluň alynýandygyny hem ol sözüne goşýar.
”Ýaşaýjylardan diňe pul talap edilýär. Emma döwlet tarapyndan edilmeli hyzmatlar ýerine ýetirilmeýär. Ilatyň arza-şikaýaty haýsy ugra degişli bolsa-da, ol Türkmenistanda diňlenmeýär. Arza-şikaýat etseň, arkasy tutulýan, özleriniň kürsüde berk oturýandygyna ynanýan resmiler işi düzetmän, arzaça göz görkezmek maksady bilen, meseläni has hem çylşyrymlaşdyrýarlar” diýip, ýaşaýjy aýdýar.


text:
Sorag: Jenap Prezident, meniň gutlagymy kabul etmegiňizi haýyş edýärin. Özem goşa gutlagy. Sebäbi, Siz ykbalyň täze synagyndan üstünlikli geçdiňiz. Ikinjisi bolsa, Size Türkiýede Mustafa Kemal Atatürk adyndaky Halkara dünýä sylagy garaşýar. Siz haçan bu sylagy kabul edip bilerisiňiz?
Jogap: Sag bolyň. Gutlagyňyz üçin minnetdar.
Men Türkiýe döwletine şu gün ugraýaryn. Türk maksatnamasyna görä, olarda kabul edilen kanuna laýyklykda, Mustafa Kemal Atatürk adyndaky Halkara dünýä sylagy 19-njy maýda gowşurylýar, sebäbi, 19-njy maý – Mustafa Kemal Atatürküň Samsundan eden ýörüşiniň güni, göreşiň başlan güni. Ol baýramdyr. Emma men şol güne ýetişmedim. Ähtimal, belli bir gün bellenip, sylag maňa gowşurylar. Esasy zat – sylaga mynasyp bolmakdyr, emma onyň haçan alynjakdygy beýle bir möhüm däl.
Sorag: Jenap Prezident, Amerikada Siz Robert Koçarýan bilen duşuşdyňyz. Ol duşuşykdan soň, Ermenistanyň prezidenti biziň Waşingtondaky habarçymyza şol duşuşykdan soň Prezident Geýdar Aliýewa has gowy düşünýänligi sebäpli ol duşuşyklaryň, umuman, netijeli geçendikleri barada habar berdi. Siz ol duşuşykdan nähili netije çykardyňyz?
Jogap: Men hem bu duşuşygyň möhüm we netijelidigini tassyklaýaryn. Men hem şol pikiriň tarapdary.
1994-nji ýylda men Robert Koçarýan bilen birnäçe gezek duşuşdym, onuň Ermenistanyň prezidentligine saýlanmagyndan soň hem biziň Moskwada iki duşuşygymyz boldy. Emma Waşingtondaky duşuşyk has netijeli boldy. Ähtimal, onuň meni has oňat tananlygy üçin men hem ony has gowy tanadym. Ýagny, meniň tanamaklyga mümkinçiligim bar, bu ýagdaý bolsa, biziň gepleşiklerde belli bir derejede öňe ýörejekdigimize umyt döredýär.
Sorag: Jenap Prezident, Siziň Bakudan gitmegiňizden soň Azerbaýjandaky häkimiýet babatynda belli bir derejede boşluk duýulýar. Ýagny, Siz ýurduň çäginiň daşynda bolmagyňyza hem garamazdan, elbetde, hemme meselelere garaýandygyňyza men doly ynanýaryn, emma biziň diňleýjilerimiz we adamlaryň köpüsi, Bakudaky hünärmenler, Prezidentiň Konstitusiýa laýyklykda öz borçlarynyň belli bir bölegini biriniň üstüne ýüklemegi Azerbaýjandaky syýasy ýagdaýyň gowylanmagyna we onuň netijeli ösmegine ýardam berjekdigini duýup, şol barada gürrüň edýärler.
Jogap: Siziň adýanlaryňyz, dogrysy bilmedim, Siziňkimi ýa-da Siziň diňleýjilerňiziňkimi, ýalňyşdyr. Azerbaýjanda häkimiýet babatynda hiç hili boşluk ýok. Häkimiýet bütinleý ýerinde.
Men Amerikanyň Birleşen Ştatlaryna resmi işler sebäpli gitdim. Bir hepdeden gowrak wagt men şol işler bilen meşgul boldum. Ondan soň, hirurgik operasiýa mahalynda meniň Baku we Azerbaýjan bilen bary-ýogy bir gün aragatnaşygym bolmady. Galan wagt bolsa, men hemişe öz işini ýerine ýetirýän adamlar bilen telefon arkaly aragatnaşykda boldum. Olar zerur bolan meseleler boýunça meniň bilen maslahatlaşýardy, men hem olara gerek bolan görkezmeler berýärdim.
1993-nji ýyldan, meniň Azerbaýjana ýolbaşçylyk etmäge başlanymdan bäri men hiç haçan şular ýaly uzak wagt ýurtdan daşda bolmanlygmy hem belläp bilerin. Emma, şonuň bilen birlikde, bu ýagdaý meniň we biziň ýurdumyz üçin synag boldy. Diýmek, men ýurdumyzyň çäginden daşda bolup bilýärin, hatda has uzak wagtlap bolup bilmegim hem mümkin. Biziň häkimiýetimiz eýýäm bütinleý döredildi. Her adam öz işi bilen meşgullanýar, öz işini ýerine ýetirýär, şoňa görä-de men şu aý boýunça Azerbaýjanda hiç bir ugurda gowşaklyga ýol berilmedi diýip aýdyp bilerin.
Men her gün Milli Mejlis, premýer-ministr, Prezidentiň apparatynyň başlygy we ministrleriň köpüsi bilen, şeýle hem Baku şäheriniň ýerine ýetiriji häkimiýeti bilen telefon arkaly aragatnaşyk saklaýaryn. Olar maňa hasabat berip, her gezek işleriň gowy gidýänligi barada habar berýärler. Netijede, olaryň hasabatlary we başga çeşmelerden maňa gelýän maglumatlar boýunça, bu ýagdaý hut biziň iň uly üstünligimiz diýip hasap edýärin. Ýagny, Azerbaýjanda eýýäm durnuklylyk, berk jemgyýetçilik-syýasy durnuklylygy ýola goýuldy we ony bozup ýa-da üýtgedip bolmaýar. Meniň kesellemegim diňe meniň üçin däl, şol bir wagtyň özünde biziň umumy döwlet işimizde hem belli bir synag döwri bolup geçdi. Biz bu synagdan hem abraý bilen çykýarys.
Habarçy: Örän gowy. Jenap Prezident, Size öz minnetdarlygymy bildirýärin.
Geýdar Aliýew: Sag boluň. Men hem Size minnetdar.
“Bakinskiý raboçiý” gazeti, 1999-njy ýylyň 25-nji maýy


text:
Düzgünnama
Aşakdaky ýazylan düzgünnamalar agzalaryň ählisi üçin deň-derejede hereket edýär. Düzgünnamanyň dürli bendinde agzalyp geçilen şertlere laýyklykda düzgüni bozan agzalara berlen duýduryşlar bentleriň nomer belgileri boýunça görkezme berlip bilner.
- Saýtda dürli goşmaçalardan we ýeňilliklerden peýdalanmak we käbir maglumatlary özüňe ýüklemek, bal ulgamy boýunça hereket edýär, her bir agzanyň öz şahsy profili bilen bilelikde onuň baly hem bolýar. Bal barada goşmaça maglumatlary almak üçin “Habarlaşmak” bölüminden peýdalanyň.
- Saýta registrasiýa bolan her bir agza dürli bölümlerde öz şahsy pikirlerni ýa-da özüniň ýollan maglumatlaryny paýlaşmaga mümkinçiligi bar. Agzalar tarapyndan iberilýän dürli maglumatlara we pikirlere agzanyň özi jogapkärçilik çekýär. Saýtda paýyş sözler, agzalara bolan hukugy kemsidiji hereketler, dini ýazgarma, milletparazlyk, rugsat edilmedik ýerde bildirişler, gipersalgylanmalar, spamlar ýa-da saýtyň sazlaşykly hereketine zyýan ýetirip biljek hereketleri, düzgünleri bozan halatynda administrator tarapyndan dürli derejedäki duýduryşlar ýa-da banlama hereketleri berlip bilner.
- “alemjahan.net” internet portalymyzyň administrator topary, agzalarymyz bilen ýakyn arabaglanşykda bolýar, olaryň iberýän maglumatlaryna we pikirlerine hormat goýýar, agzalar tarapyndan “Älem-Jahan” portalymyzyň kämilleşmegine itergi berýän agzalarymyza aýratyn hormat hökmünde, administrator topary tarapyndan degişli sylaglara we bal görnüşindäki baýraklara mynasyp bolup bilerler.
- Älem-jahan internet portalymyzda agzalar tarapyndan ýerleşdirilýän keseki gipersalgylanmalar saýtyň administratorunyň jogapkärçiliginden daşary ýagdaýda bolup geçýär. Keseki salgylanma ugrukdyrylan agza özüniň doly razylygy boýunça amala aşyrýar.
- Agzalar tarapyndan saýta iberilýän maglumatlaryň çeşmesiniň bolmagy hökmanydyr, eger çeşme görkezilmedik bolsa, maglumaty iberen agzanyň özi şol maglumatyň çeşmesi hökmünde çykyş edýär. Iberilen maglumatlar degişli barlaglardan geçirilenden soň internet saýtymyza ýerleşdiriler. Agza tarapyndan iberilen maglumatlar ýerleşdirilmedik ýagdaýynda, onuň sebäpleri administrator tarapyndan düşündiriler.
- Saýtyň administratory “alemjahan.net” internet saýtyna goşulan we ýazylan ähli maglumatlary üýtgetmäge, pozmaga, olara degişli düzedişleri bermäge, aýratyn agzalar üçin çäklendirmelere ýa-da goşmaça ýeňillikleri döretmäge hukuklydyr.
- Agza, “alemjahan.net” internet saýtymyzdaky ýerleşdirilen maglumatlary dolulygyna ýa-da bölekleýin göçüren ýagdaýynda oňa hökmany “alemjahan.net” saýtyny çeşme görnüşinde görkezmäge borçlanýar.
- Internet saýtymyza her bir goşulan agza, ýokarda agzalyp geçilen düzgünnamalara onuň razylyk berýändigini görkezýär.
“alemjahan.net” – internet sahypasy bilen baglanyşykly bolan ähli soraglar üçin “Habarlaşmak” bölüminden peýdalanyň.
“alemjahan.net” internet sahypasynyň administratory.


text:
MILLI GÖREŞIJILERIŇ OKUW-TÜRGENLEŞIK SAPAKLARYNYŇ GURLUŞY WE MAZMUNY
Ýazylan wagty: 26 мая 2018 Ýazan Mayichka
MILLI GÖREŞIJILERIŇ OKUW-TÜRGENLEŞIK SAPAKLARYNYŇ GURLUŞY WE MAZMUNY
Okuw-türgenleşik sapaklary okuw-türgenleşik prosesiniň ýeke-täk gurluşy hasaplanylýar. Taýýarlyk we jemleýji bölümleriň mazmuny esasy bölümiň gurluşyna bagly bolýar. Taýýarlyk bölümindäki ýörite beden gyzdyrmanyň soňunda ýerine ýetirilýän işiň netijeliligi ýokary derejä, ýöne aňryçäk däl, ýetip biler. Türgenleşik sapaklarynyň gurluşy üç bölümden ybaratdyr. Taýýarlyk bölümi (sapagyň tutuş wagtynyň 30-35 %-i) şulary göz öňüne tutýar: meşgullanýanlary sapagy başlamaklyga taýýarlamak, sapagyň weipelerini habar bermek, meşgullanýanlaryň ünsüni ýokarlandyrmak (nyzam maşklary, buýruklar, öndürijilikli iş üçin psihologiki garaýşy döretmek; bedeniň işbaşarjaňlygyny ýokarlandyrmak üçin umumy beden gyzdyrmalaryny amala aşyrmak (ýürek-damar, dem alyş we myşsa ulgamy) – ýöriş, ylgaw, umumyösdüriji maşklar ulanylýar; sapagyň esasy wagtynda hökmany boljak myşsa toparlarynyň işini taýýarlamak maksady bilen ýörite beden gyzdyrmalaryny amala aşyrmak. Munuň üçin ýörite maşklar ulanylýar. Esasy bölüm (sapagyň tutuş wagtynyň 60-70 %-i) sport taýýarlygynda anyk wezipeleri çözmek üçin niýetlenendir. Eger esasy bölümde dürli görnüşli birnäçe wezipeler çözülýän bolsa, onda her bir täze wezipäniň öňünden psihologiki taýdan taýýarlyga kömek edýän we bedeniň täze hereketi ele almagyny üpjün edýän gysga wagtlaýyn beden gyzdyrmasyny geçirmeklik hökmany hasaplanylýar. Jemleýji bölüm (tutuş wagtyň 5-10 %-i) bedeniň işjeňlik däbini kem-kemden peseltmäge täsir edýär. Ýüklenmeleriň kem-kemden peseldilmegi ýeňil kabul edilen maşklar arkaly amala aşyrylýar (ýeňiljek ylgaw, ýöriş, çeýeleige niýetlenen maşklar). Öý şertlerinde özbaşdak ýumuşlar hödürlenilýär. Milli göreşijileriň dürli taýýarlyk tapgyrlarynda türgenleşik sapaklarynyň netijeliligi ýokarlandyrylan umumy we işjeň hereketlilgigiň ykjamlygyny, ýüklenmeleri gerekli derejede ulanmaklygy, meşgullanýanlaryň şahsy aýratynlygynyň hasabyny üpjün edýän tygşytly guramaçylyga baglydyr.
Okalan sany: 31 Jogaplar: ( 0 )


text: Latynça “Diphylleia” diýlip atlandyrylýan ösümligiň ak gülleri ýagyş ýagan mahaly aýna ýaly dury bolup, aňyrsy görünýär. Güller gurandan soňra ýene-de öňküsi ýaly ak reňke öwrülýär. Bu ösümlik dünýäde 3 sebitde – Hytaýda, Ýaponiýada we Amerikadaky Appalaçi dagynyň eteklerinde ösýär. Bu ösümlik çygly howany halaýar. Tebigy şertlerde gögerýän ösümlik öý şertlerinde hem ösdürilýär. Onuň boýy 40 sm-den 1 metre çenli bolýar. Alymlar gülüň nähili ýagdaýda reňksiz bolýandygyny öwrenipdirler. Suw damjalary güle degeninde, islendik zada reňk berýän pigmentleriň täsiri ýitip, dury ýagdaýa öwrülýär. Guran mahaly bolsa, ýene-de öňki ýagdaýyna gelýär.


text:
11-nji iýunda Türkmenistanyň nebitgaz toplumynyň Merkezi binasynda Ministrler Kabinetiniň Başlygynyň orunbasary Myratgeldi Meredowyň ýolbaşçylygynda nebitgaz toplumynyň kärhanalarynda 2018-nji ýylyň geçen bäş aýynda edilen işleriň jemine, şeýle hem Prezident Gurbanguly Berdimuhamedow nebitgaz toplumynyň ýolbaşçylary bilen ýakynda geçiren maslahatynda kärhanalaryň öňünde goýan wezipeleriniň ýerine ýetirilişine bagyşlanan hasabat maslahaty geçirildi.
Maslaahaty açmak bilen wise-premýer Myratgeldi Meredow bütin türkmen halkynyň bolşy ýaly, nebitgaz toplumynyň hem her bir işgäriniň Türkmenistanyň Prezident Gurbanguly Berdimuhamedowyň «Enä tagzym — mukaddeslige tagzym» atly täze kitabyny uly buýsanç bilen kabul edendigini aýratyn nygtady. Döwlet Baştutanynyň ejesi Ogulabat ejäniň durmuş ýoly barada gürrüň berýän täze kitap her bir işgärde eziz enelere bolan hormat duýgusyny oýardy.
Soňra Döwlet ministri — «Türkmengaz» döwlet konserniniň başlygy M.Arçaýew, «Türkmennebit» döwlet konserniniň başlygy D.Hajyýew, «Türkmengeologiýa» döwlet korporasiýasynyň başlygy Ş.Abdrahmanow, Türkmenbaşynyň nebiti gaýtadan işleýän zawodlar toplumynyň direktory D.Bäşimow, «Nebitgazhyzmat» ÝPJ-niň başlygy N.Çaryýew hasabat bilen çykyş etdiler.
Toplumyň kärhanalarynyň we edaralarynyň ýolbaşçylary hem-de hünärmenleri ýerine ýetirilen işler hem-de 2018-nji ýyl üçin meýilnamalar, şeýle hem Prezident Gurbanguly Berdimuhamedow nebitgaz toplumynyň ýolbaşçylary bilen ýakynda geçiren maslahatynda kärhanalaryň öňünde goýan wezipeleriniň ýerine ýetirilişi boýunça hasabat bilen çykyş etdiler.
Hususan-da, habar berlişi ýaly, nebitiň gaz kondensaty bilen çykarylyşynyň meýilnamasynyň 103,1 göterim, nebiti gaýtadan işlemegiň meýilnamasynyň 102,2 göterim, benziniň öndürilişiniň meýilnamasynyň 100,7 göterim, dizel ýangyjyny öndürmegiň meýilnamasynyň 101,5 göterim, çalgy ýaglaryny öndürmegiň meýilnamasynyň 128,3 göterim ýerine ýetirilendigi habar berildi. Geçen ýylyň degişli döwri bilen deňeşdirilende, polipropileniň öndürilişiniň ösüş depgini 107,7 göterime, maýa goýumlaryny özleşdirmekde ösüş depgini 115,1 göterime barabar boldy.
Şeýle hem Gyýanlydaky polietilen we polipropilen öndürmek boýunça hem-de Owadandepedäki tebigy gazdan benzin öndürmek boýunça gazhimiýa toplumlarynyň gurluşygy barada hasabat berildi. Bellenilişi ýaly, gurluşyk işleri bellenilen meýilnama laýyklykda alnyp barylýar.
Maslahatyň dowamynda Türkmenistan — Owganystan — Pakistan — Hindistan gaz geçirijisiniň gurluşygynyň taslamasyny durmuşa geçirmegiň barşy barada hem hasabat berildi, gurluşyk işleri bellenilen möhletlere laýyklykda alnyp barylýar.
Hasabat duşuşygynyň ahyrynda wise-premýer M.Meredow ýurduň ykdysadyýetiniň durnukly ösmeginde nebitgaz toplumynyň möhüm ornuny nygtap, Türkmenistanyň Prezidentiniň öňde goýan maksatlaryny we tabşyryklaryny öz wagtynda ýerine ýetirmekligiň her bir işgär üçin ilkinji nobatdaky wezipedigini nygtady.


text:
Türk Daşary Syýasatyna Syn 39
Türkiýe bilen Germaniýanyň arasyndaky gatnaşyklar soňky ýyllarda dartgynlaşan hem bolsa soňky aýlarda gatnaşyklar kadalaşmaga başlady
Türkiýe bilen Germaniýanyň arasyndaky gatnaşyklar soňky ýyllarda dartgynlaşan hem bolsa soňky aýlarda gatnaşyklar kadalaşmaga başlady. Biz hem gepleşigimiziň bu sanynda soňky wakalara laýyklykda Türkiýe-Germaniýa gatnaşyklaryny analiz etmekçi.
Karatekin uniwerstitetiniň Halkara gatnaşyklar bölüminiň ylmy işgäri, Dr. Jemil Dogaç Ipegiň mesele boýunça synyny dykgatyňyza ýetirýäris.
Türkiýe taýdan Germaniýa bilen gatnaşyklar soňky birnäçe ýylda ýakyn döwürde diýseň dartgynlaşdy. Geçmişden biziň günlerimize çenli iki ýurduň arasynda başdan geçirilen ýokary derejeli dartgynlyklar wagtal-wagtal duýulýan hem bolsa, uzak möhletli we ulgamlaýyn çäkde soňky üç ýylda bolşy ýaly dowam etmedi.
“Der Şpiegel” žurnalynyň Germaniýanyň Federal howpsyzlyk gullugy BND-niň 2009-njy ýyldan bari Türkiýäniň ýokary derejeli ýolbaşçylarynyň telefon söhbetdeşligini diňländigini habar bermegi bilen gatnaşyklar onsuz hem dartgynlaşypdy. Soň 2016-njy ýylda nemes satiraçysy Jan Bohmermannyň Türkiýäniň Prezidenti R.T.Erdogan barada ýazan kemsidiji goşgusyna garşy Germaniýanyň degişli guramalarynyň derňew işini gozgamak beýlede dursun, söz azatlygy taýdan Bohmermanna eýe çykmagy uly dartgynlygyň başlangyjy boldy. Şondan birnäçe aý soň Germaniýanyň Federal Mejlisinde toslama ermeni gyrgynçylygyny ykrar eden kanun taslamasyny kabul etmegi sebäpli diplomatik gatnaşyklara agyr zarba uruldy. Ankaranyň jogap hökmünde şol hepdelerde Germaniýanyň Goranmak ministriniň İnjirlik harby howa bazasyna baryp görmek baradaky talabyny ret etmegi, halkara mediada seslenme döreden wakalardan biri boldy. Nemes hökümeti tarapyndan Federal Mejlisiň kararynyň kanuny güýjüniň bolmandygy beýan edilen hem bolsa, dartgynlyk möwjemäge dowam etdi.
Germaniýa düşnüksiz ýagdaýda Türkiýäniň terror guramalary PKK we FETÖ garşy göreşinde Ankara garşy durýan başlangyçlary etdi. Adybir terror guramalarynyň agzalaryny ýurdunda kabul edip, yzyna berilmegini we jenaýat jogapkärçiligine çekilmegini kabul etmedi. Türkiýäniň şol terror guramalary bilen göreşinde ozaldan bäri oňaýsyz çemeleşýändigi bilinýän resmi Berliniň Türkiýä garşy işlerini gizlemek hem islemeýändigi bolsa ünsleri çekýärdi.
Berlin şol tapgyrda Türkiýede guralan agdarlyşyk synanşygyny ýazgarmakda diýseň islegsiz çemeleşdi. Agdarlyşyga gatnaşan adamlary sebäpsiz ýagdaýda yzyna bermedi we olara hemaýat etdi. Bu wakalar; resmi Berliniň türk hökümetine garşy pozisiýasynyň nähili bolanda-da pespäl göreşe öwrülendigi garaýyşyny ýüze çykardy. Eýsem agdarlyşyk synanşygynyň yz ýanyndan ýurda sygynan we Germaniýada ýaşamagyna rugsat berilen türk daşary işler ministrliginiň we harby goşunyň ozalky işgärleriniň sanynyň 900-e golaýlandygyna garamazdan yzyna ugradylmandygy belliklerde bar. Türkiýäniň möhüm meselelerinden bolan terrorçylaryň yzyna berilmegi baradaky islegine garşy nemes kazyýet organlary syýasy pozisiýa eýeläp, Türkiýäniň oppozisionerleri basyş bilen gözegçilik astyna almaga synanşýandygyny we şol sebäpli İnterpoldan erbet niýetli peýdalanmaga dowam edýandigini öňe sürýär.
2016-njy ýylyň iýulynda Türkiýe Respublikasynyň Prezidenti R.T.Erdoganyň Germaniýadaky türkler bilen wideo şekilli saýlaw mitingini geçirmek baradaky islegini kabul etmezligi özara gatnaşyklardaky dartgynlygy ýene-de bir gezek ýüze çykardy.
Nemes tarapy Türkiýäniň terrorçylyga garşy göreşinde adam hukuklarynyň çäklendirilýandigini we demokratik ýörelgeleriň ýeterlik berjaý edilmeýändigini öňe sürýar. Şol garaýyşa seretmezden Germaniýada ýaşaýan türklere garşy edilýän rasist we ekstremist çemeleşmelere degişli çareleri görmeýändigi, içeri işler we kazyýet organlary tarapyndan derňew işleriniň üssüniň ýapylmagy ne nemes metbugatynda ne-de dünýa mediasynda ýeterlik derejede “antidemokratik” hasaplanylmaýar!
Esasanda türk raýatlarynyň öldürilmegine garşy başladylan we geçen aýlarda tamamlanan NSU rasizm kazyýet işi bolsa başyndan ahyryna çenli hukuky çaprazlykdan ybarat. Onrlarça türküň jenaýada gurban edilen we gyrgynçylyklaryň nemes döwletiniň düzümindäki nasist toparlar tarapyndan goldanandygy tas kesgitlenendigine garamazdan birnaçe pes derejeli döwlet gullukçysyndan başga hiç kime jeza berilmedi we gurama ýüze çykarylmady. Ol hem jenaýatda günäkärlenýänleriň resmi Berlin tarapyndan goralýandygy baradaky pikirleri güýçlendirýar.
Bu dartgynlyk syýasatynyň durmagyna sebäp bolan waka iki ýurduň hem ABŞ bilen başdan geçirýän düşnüşmezlikleri boldy. ABŞ-nyň Prezidenti Trampyň Germaniýa we Türkiýä garşy ykdysady hem-de howpsyzlyk taýdan eýelän biynjalyk ediji pozisiýasy Ankara bilen Berliniň ýakynlaşmagyna sebäp boldy. Esasanda Türkiýede walýuta sebäp başlan ykdysady durnuksyzlyklaryň bankçylyk pudagyna bütin Ýewropa ýaramaz täsir ýetirme ähtimallygy Germaniýanyň Türkiýäniň ýanynda durmagyna sebäp boldy. Başdan geçirilenleriň ikisem NATO agza bolan ýurtlaryň ABŞ tarapyndan ozalky hyzmatdaşlyk kepillendirmeleriniň derňel döwründe has ýakyn şertlerde jebisleşme mejburlygyny ýüze çykarýar.
Onuň soňky mysaly Germaniýanyň Maliýe ministri Olaf Şulzyn fransuz kärdeşi bilen şu hepde Türkiýä guran saparynda görüldi. Duşuşyklarda ýurtlaryň söwda gatnaşyklarynyň ösdürilmegi we walýuta sebäpli ýüze çykan durnuksyzlyklaryň dowamynda Germaniýanyň Türkiýaniň durnuklylygynyň goralmagy baradaky pozisiýasyny ýene-de bir gezek beýan edildi. Şeýle waka meňzeş hadysa bolsa öňki hepde Türkiýäniň Prezidentiniň metbugat sekretary İbrahim Kalynyň guramagynda nemes, fransuz we rus wekileriň gatnaşmagynda İdlib meselesi boýunça Stambulda geçirilen maslahatda başdan geçirildi. İdlibe guralmagy ähtimal operasiýa bolsa göç tolkunyny ýüze çykarma howpy sebäpli Germaniýany aladalandyrýan esasy daşary syýasat ugurlaryndan biri.
Türkiýäniň Ýewropadaky köne hyzmatdaşlaryndan biri bolan Germaniýa bilen düýpli geçmişi bolan syýasy, ykdysady, harby we gumanitar ugurlary bolan köpugurly gatnaşyklary bar. Gatnaşyklar köp sanly serhetdeş ýurtdan has ýygy. Ýokary derejedeli iki taraply saparlaryň ýany bilen tehniki derejelerdäki gepleşikler kadaly geçirilýär. Meseleleriň çözülmegi we gatnaşyklaryň kadalaşmagy üçin dialog ýollarynyň açyk bolmagyna üns berilmeli. Soňky günlerde umumy howp şertleriniň iki ýurduň gatnaşyklaryna itergi bermegi Türkiýe tarapyndan ÝB-ne agzalyk tapgyryna ýaňadandan girişmek baradaky çykyşlaryň edilmegine alyp geldi. Artýan daşarky howplar Berliniň Türkiýe boýunça has ünsli syýasat alyp barmagyny hem talap edýär.


text:
Türkmenistanyň Döwlet daşary ykdysady iş banky, kompýuter enjamlaryny satyn almak üçin bäsleşik yglan edýär.
Gyzyklanma bildirýän taraplar degişli maglumaty görkezilen salgylar boýunça düşenbe we anna günleriň aralygynda sagat 09-00-dan 17-00 çenli alyp bilerler.
Degişli teklipleriňiz aşakdaky görkezilen salga gelip gowuşmaly. Şu bäsleşik boýunça teklipler 2018-nji ýylyň ýanwar aýynyň 31-ine çenli kabul edilýär.
Türkmenistan, 744036 ş. Aşgabat,
Garaşsyzlyk şaýoly, jaý 32
Telefon: +993 12 40 65 10/ 40-60-02/40-60-20


text:
Nury Halmämmet-Beýik köňle syýahat
Gündogardan günbatara baka akyp barýan dag derýasy Sumbar öz suwunyň kuwwatyna daýanyp, kä sag kenara, kä çep kenara agyz urup, toprak bolsa ýuwup-eredip barýar. Kä ýerlerde ýylçyr daşly gaýalara urlup, hökmi ýöremänsoň, näme etjegini bilmän, bulanyk suwuny syçrada-syçrada ýene hanasyna girip gidýär. Sumbaryň iki tarapynda ak derekler, toraňňylar topar-topar, hatar-hatar bolup derýanyň owazyny diňläp otyr. Derýa bolsa her öwrümde, her inişde başga-başga sazlar çalyp akyp ýatyr. Bu derýanyň ir baharda, ýazda-güýzde, aňzak gyşda çalýan sazlarynda-da parh kän. Şeýle owazly-sazly derýanyň sag boýunda kiçijik oba otyr. Hozlaryň, armytlaryň, seleňläp oturan böwürslenleriň arasynda gurlan pessaýrak öýleriň ýany bilen iki ýana aýlanyp-öwrülip gidỳän ýol-ýodalaryň käbiri kiçeňräk baýyrlara, depelere-de dyrmaşyp gidýär. Ol taýda-da öý gurup, gün dolap oturanlar bar. Ho-ol uzakdaky daglaryň bilinde-başynda bolsa gögerip oturan arçalar görünýär. Ol arçalar her adamy görenlerinde gorka-gorka ýygrylýarlar. Iru-giç eli paltaly biri gelip, sütünine palta uraýjak ýaly duýgy olary ers-mers ösmäge goýanok. Bu oba Daýna diýýärler. Eger asfalt ýol bilen gitseňiz, Aşgabatdan Gyzylarbada-Serdara iki ýüz kilometr gowrak ýol geçmeli, soňra daglaryň arasyna siňip gidýän ýol bilen Garrygala-Magtymgula barýaňyz. Bu aralygam ýakyn däl, dag ýoly. Onsoň Garrygaladan Sumbar jülgesine baka ýola düşüp, Sumbary yzarlap ýokary gidiberýäňiz, kiçijik-kiçijik dag obajyklarynyň deňinden geçip, ýüz kilometrlik ýoly arkada goýaňyzsoň, soňky oba Daýna bolýar. Sumbaryň iň dury suwuny içýän Daýnalylardyr.


text:
Türkmenistanyň mekdeplerinde okuwçylardan pul toplamak çäreleri amala aşyrylýar.
Şu günler Daşoguz welaýatynda her mekdepden kanikul döwründe ýurduň dynç alyş merkezlerine okuwçylary ibermek üçin, ene-atalardan mejbury ýagdaýda pul ýygnalýar.
Azatlyk Radiosynyň ýerli çeşmeleriniň aýtmagyna görä, her mekdep okuwçysyndan 10-15 manat, mekdep işgärlerinden, ýagny mugallymlardan, tämizçilerden, garawul, bagban we otýakar ýaly işgärlerden 15 manat möçberinde pul tabşyrmak talap edilýär. Pul ýygnamak boýunça çärä mugallymlar gözegçilik edýärler, emma käbir ene-atlar özlerinden talap edilýän puly tabşyrmaga mümkinçiliginiň asla ýokdugyny hem aýdýarlar.
Dynç alyşyň bahasy
Awazadaky we Aşgabadyň etegindäki Gökdere dynç alyş merkezinde dynç aldyrmak üçin iberiljek çagalaryň sany boýunça mekdebiň ululygyna laýyklykda plan kesgitlenýär.
“Çetki obalardaky her mekdepden dynç alyşa bir çaga we bir mugallym ibermeli diýilýär. Okuwçylaryň sanyna görä, 3-4 okuwçyny iberýän mekdepler hem bar” diýip, daşoguzly çeşmämiz habar berýär.
Mekdep okuwçylaryndan ýygnan pula mekdebiň adyndan iberilýän çagalaryň köplenç mekdep müdirleriniň ýa-da okuw bölüm müdirleriniň ýakynlary bolup çykýandygyny käbir ene-atalar gürrüň berýärler. Daşoguz welaýatynyň etrap mekdepleriniň biriniň işgäri öz mekdebinde ýygnalan puluň möçberine görä, bir-iki çaganyň däl-de, eýse 10 çaganyň dynç alyşa gitmegine mümkinçilik berýändigini aýtdy.
Daşoguzuň mekdeplerinde pul ýygnamak boýunça geçirilýän çäreler barada mekdepleriň özlerinden resmi görnüşde maglumat alyp bolmady.
Emma käbir mekdeplerde okaýan çagalaryň ene-atalary bir çaganyň 10 günlük dynç alyşa ugradylmagy üçin kesgitlenen çykdajynyň 700 manatdan ybaratdygy habar berýärler.
700 manat Türkmenistanda resmi derejede kesgitlenen minimal aýlykdan has ýokary, minimal aýlygyň möçberi 597 manat.
“Şu günler mekdeplerde uly başagaýlyk döredi” diýip, adynyň efirde agzalmazlyk şerti bilen söhbetdeş bolan ene-atalaryň biri mekdeplerde geçirilýän ýygnaklarda mekdep işgärleriniň çagalaryň dynç alyşy üçin pul ýygnanýandygyny hiç ýerde agzamazlygy tabşyrýandygyny gürrüň berdi.
Türkmenistanda soňky ýyllarda çagalar üçin dynç alyş merkezleriniň ençemesi guruldy. Olaryň ençemesi Hazar deňziniň kenarynda we esasan Awazada, şeýle-de Aşgabadyň etegindäki Gökderede ýerleşýär.
2016-njy ýylyň tomus möwsüminde Gökderedäki we Awazadaky merkezler bilen bilelikde welaýatlaryň mekdeplerinde döredilen tomusky dynç alyş zolaklarynda jemi 93 müň 740 okuwçynyň dynç alandygyny, türkmen hökümeti 26-njy awgustda hasabat berdi.
Emma ene-atalar çagalaryny dynç alyşa ibermäge isleg bildirýän hem bolsalar, munuň köplenç özlerine elýeterli däldigini aýdýarlar.
Aşgabatda puly toý üçin toplaýarlar
Aşgabadyň mekdeplerinde şu günler baýramçylyk sebäpli pul toplanýar.
Hususan-da, ýurduň baş ýolkasyna gatnaşdyryljak çagalaryň baýramçylyk geýimleri we beýleki çykdajylary üçin, ene-atalardan 500 manat möçberinde pul ýygnanýar. Paýtagtda her mekdepden baş ýolka ortaça hasapdan 50 çaga gatnaşdyrylýar.
Şeýle-de, kanikullarda çagalaryň teatrlara we beýleki baýramçylyk çärelerine gatnaşmagy üçin olardan toý lybaslarynda bolmak talap edilýär we munuň üçin hem her çagadan azyndan 200 manat möçberinde pul toplanýar.
Ene-atalar çaganyň täze ýyl sowgady üçin hem 5 manat tabşyrmaly bolýar.
Türkmenistanyň hökümeti döwlet syýasatynyň adam faktory esasynda kesgitlenýändigini we çagalar baradaky aladalary ileri tutýandygyny aýdýar.
Resmi metbugatda “Döwlet adam üçindir!” we “Türkmenistan çagalyk üçin bagt ýurdudyr!” diýen, resmi şygarlar öňe sürülýär.


text:
Täjigistanyň we Owganystanyň resmileri iki ýurduň arasyndaky daglyk serhedinden geçýän esasy gara ýol gatnawynyň ençeme günlük kesilendigini habar berdiler.
Owgan mediasynyň 20-nji dekabrda resmilere salgylanyp, habar bermegine görä, demirgazyk Gunduz welaýatynda Şer Han Bandar serhetýaka şäherçesiniň golaýyndaky ýol dört günlük ýapylyp, ýerli söwda täsir ýetiripdir.
Ýoluň täjik resmileri tarapyndan ýapylandygy habar berilýär, emma täjik resmileri bu maglumatlarlar barada resmi kommentariýa bermedi. Muňa garamazdan, Täjigistanyň günorta regionynyň resmileri esasy ýoluň dört günlük ýapylandygyny, beýleki ýollaryň birnäçesiniň, şol sanda Panj derýasynyň üstünden geçýän bäş köpriniň 10 günlük ýapylandygyny AÝ/AR-na aýtdylar.
Resmiler köpçülige maglumat bermäge ygtyýarly bolmandygy sebäpli öz atlarynyň agzalmazlyk şerti bilen gepleşdiler. Olar ýollaryň ýapylmagynyň sebäbini düşündirmediler.


text:
Bekham futbol bilen hoşlaşdy0
18-nji maýda britan futbolçusy, özüniň äheňi bilen halkara abraý gazanan we dillere dessan bolan orta meýdança oýunçysy Deýwid Bekham PSG üçin öz öýünde iň soňky oýnuny oýnady.
AP-niň habar bermegine görä, geçen hepde futboldan pensiýa çykýandygyny yglan eden Bekham ahyryn öz duýgularyny saklap bilmedi.
81 minuda çeken oýundan soň meýdançadan çykyp barýarka onuň janköýerleri, şol sanda Fransiýanyň öňki prezidenti Nikolýa Sarkozi onuň adyny tutup gygyrdy, Bekham bolsa duýgulandy.
“Men Pariždäki her kime, öz topardaşlaryma, işgärlerimize, janköýerlere sag bolsun aýtmak isleýärin” diýip, Bekham oýnuň soňunda aýtdy. “Öz karýeramy şu ýerde tamamlamakdan aýratyn zat bolup biljek däldi…Indi maşgalam bilen bolasym gelýär. Maňa gerek ähli ýagydärlikleriň hemmesi indi bar. Men örän şat. Sag bol Pariž! Sizden aýrylýandygyma örän gynanýaryn, emma minnetdar!”.
NBC Sports telekanalynyň aýtmagyna görä, entek resmi suratda tassyklanmadyk hem bolsa, bu oýun Bekham üçin iň soňky bolup biler.
“Bu indi türgenleşdirijä bagly bolar, emma meniň pikirimçe, bu Deýwidiň iň soňky oýny bolar” diýip, PSG-niň prezidenti Nasser Al-Helaýfy NBC-ä aýtdy.


text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň beýan tapýar
“Ýeni Şafak” gazeti “YHG-nyň taryhy karary: İýerusalim Palestinanyň Paýtagty” söz başyly habarynda, ABŞ-nyň İýerusalimi Ysraýylyň paýdagty hökmünde ykrar etmek baradaky kararyna garşylyk görkezen musulman ýurtlaryň liderleriniň düýn Stambulda Prezident R.T.Erdoganyň çagyryşyna laýyklykda Yslam Hyzmatdaşlyk Guramasynyň nobatdan daşary maslahatynyň geçirilendigini ýazýar. Habarda maslahata 16 sanysy lider derejesinde 48 ýurduň wekilleriniň gatnaşandygy, maslahatyň jemleýji jarnamasynda Yslam Hyzmatdaşlyk Guramasynyň Gündogar İýerusalimi Palestinanyň paýtagty hökmünde ykrar edendigi okyjy köpçüliginiň dykgatyna ýetirilýär.
“Hürriýet” gazeti “Anakradan Trampyň geňeşçisine berk reaksiýa: “geň galdyryjy we esassyz” söz başyly habarynda, ABŞ-nyň Prezidenti Donald Trampyň Milli Howpsyzlyk boýunça geňeşçisi MkMasteriň: “Türkiýäniň we Kataryň radikal ideologiýalaryň hemaýatkärdigi” baradaky ýerliksiz beýannamasyna Daşary işler ministrliginiň reaksiýa bildirendigini, ministrlikden berilen beýannamada “aýdylýanlar geň galdyryjy, esassyz we kabul edilmesiz” diýilýändigini ýazýar.
“Haber Türk” gazeti “Aselsan we TAİ ýarag satuwynda uly öňegidişlik etdi” söz başyly habarynda, “Dünýäde ýarag satuwlarynyň 2010-njy ýyldan bäri ilkinji gezek ýokarlandygyny, Halkara Stokgolm Parahatçylyk İnstitutynyň habarnamasyna görä dünýäniň esasy 100 sany goranyş firmasy 2016-njy ýylda 374,8 milliard dollarlyk ýarag, harby enjam we hyzmat satdy. İnstitutyň beýan etmegine görä türk firmalarynyň satuwynda-da 27,6 göterime barabar ösüş edildi. Habarnamada 100 firmanyň hatarynda 2 sany türk firmasynyň hem bardygy mälim edilýär” diýilýär.
“Sabah” gazeti “Daşary ýurtlylar saglygy Türkiýede tapdy” söz başyly habarynda, soňky ýyllarda saglyk syýahatçylygynda uly öňegidişlik eden Türkiýäniň ýylyň 11 aýynda uly rekord goýandygyny mälim edýär. Gazet Türkiýe Saglyk syýahatçylygy geňeşiniň görkezijilerine görä ýanwar-noýabr aýlarynyň aralygynda Türkiýä 751 müň saglyk syýahatçysynyň gelendigini okyjy köpçüliginiň dykgatyna ýetirýär.
“Star” gazeti “Baýraktar 35 müň sagatdan bäri nobatda” söz başyly habarynda, Türk ýaragly güýçleriniň terrorçylygar garşy edýän göreşiniň esasy ulaglaryndan biri bolan “Baýraktar TB2” uçarmansyz howa ulagynyň 35 müňe ýeten uçuş möhletini üstünlikli tamamlandygyna ünsleri çekýär.


text:
Nowcha90
Armanda goýan söýgüm (bolan waka)
Men bu gun hem adatdakylarym yaly okuwdan son oye dolandym.
Oye gelsem ejemjanyn ayal dogany bize myhmancylyga gelipdir.Baryp on bilen hal-ahval sorashyp sorashmankak,dayzam mana gymmat bahaly brasledi elime berdi
-Dayza bu name shu gymmat bahaly sovgat men ucinmi,diyip gayta gayta sorayadym .
Eger rugsat berseniz men b...
GÖWRELILIK DÖWRÜNDE ULTRASES BARLAGYNY GEÇIRMEK HOWPLYMYKA?
Göwrelilik döwründe aýal gam çekme, garaşma, howsala düşme, begenme ýaly dürli emosional ýagdaýlara häli-şindi sezewar bolýar. Bu döwürde tolgunma, begenme ýagdaýy ultrase barlagyny (USB) geçmek bilen hem baglanşyklydyr. Ýöne köp halatlarda bu barlag usuly öz howpluylygy ýa-da howpsuyzlygy babatda aýallary pikirlenmäge mejbur edýär. Dogrudan hem,...
Saglyk
Göwrelilikde ýüze çykýan oňaýsyzlyklar dogrumdan soň ýitip gidýän bolsa-da, garnyň derisiniň üstki gatlagynyň ýyrtylmagy netijesinde döreýän aksowult zolajyklar ýitip gitmän, bu döwrüň şaýady höküminde yz galdyrýarlar.
Diňe garnyň ýüzünde däl-de, butlaryň, ýanbaşyň, göwüsleriň derisinde döreýän şol zolaklar aýallary az alada goýmaýar...
Degişme
Nowça iki awçyny bir towşan bilen öldürip bilýär.
Nowça iki barmagyny rozetka dykyp, togy öldürdi.
Nowça partlaýjy granady atyp 50 adamy öldürdi. Ondan soň granat partlady.
Putin ýene azajyk gaýrat etse, abraýy boýunça Nowçadan geçip biler.
Bir wagtlar Nowça atyň äňiniň aşagyna ýokarlykgan...
Goşgy
Kate yalnyzlykda otursam ozum,
Kate gaharlanyp, chytylsa yuzum,
Kate ukym gelip, yumulsa gozum,
Teshne yurek Jemalyna suwsayar
Gara gozlim, gownum seni kuyseyar!
Gorechlerde gujur bilen batlansam,
Uyshmelende alkysh bilen yatlansam,
Arzuwlarym goge galyp shatlansam,
Ya-da hasarat yure...
Bil agyry
Bilde döreýän agyrylar dürli keselleriň alamaty bolup, ýüze çykyş ýygylygy boýunça tapawutlanýandyr. Epidemiologik barlaglarynyň berýän netijelerine görä, dünýädäki adamlaryň üçden biri ýagyrnyda we bilde döreýän agyra ömründe bolmanda bir gezek arz edýändir.
Adam dik duranda ýa-da ýörände, agram oňurga sütüniniň bil bölümine düşýär...


text:
Türk metbugatynyň gysgaça mazmuny
Gün tertibiniň ileri tutulýan ugurlary hakyndaky habarlar gündelik gazetlerde giň seslenme döredýär
“Haber Türk” gazeti “Erdogan Siriýanyň demirgazygynda döwlet gurmak isleýänler maksadyna ýetip bilmez” söz başyly habarynda Prezdent R. T. Erdoganyň Prezidentiň kompleksinde Arçynlar bilen geçirlen 43-nji maslahatda eden çykyşynda Siriýanyň demirgazygynda başdan geçirilýän wakalar hakynda durup geçendigini ýazýar.
Prezident Erdogan çykyşynda “Siriýada terror koridoryny açmak we döwlet gurmak isleýänler asla maksadyna ýetip bilmez” diýdi.
“Sabah” gazeti “Erdogan Merkel bilen duşuşar” söz başyly habarynda Daşary işler ministri Mewlüt Çawuşoglynyň, Prezident R. T. Erdoganyň Germaniýada hökümet gurlandan soň Federal Kansler Angela Merkel bilen duşuşmak isleýändigi hakyndaky sözlerini okyjylarynyň dykgatyna ýetirýär.
Antalýada nemes žurnalistlere beýanat beren Daşary işler ministri Mewlüt Çawuşogly Prezident Erdoganyň Federal Kansler Merkeli Türkiýä çagyrjakdygyny ýada Erdoganyň Germaniýa gitjekdigini nygtady.
“Star” gazeti “ÝB Türkiýe bilen gatnaşyklaryny ösdürmeli” söz başyly habarynda Bolgariýanyň Premýer ministri Boýko Borisowyň Bolgariýanyň ÝB Geňeşiniň 6 aýlyk döwürleýin ýolbaşçylygy döwründe Türkiýe bilen edilýän gatnaşyklaryň kadalaşmagy üçin tagalla etjekdikleri hakyndaky sözlerine ýer berýär.
Bolgariýanyň Premýer ministri “ÝB Türkiýe bilen edýän gatnaşyklarynyň ösdürilmegi üçin tagalla etmeli” diýdi.
Borisow ÝB-ne agza bolmak isleýän Türkiýäniň NATO agza güýçli ýurtdygyna we Ýakyn Gündogarda bosgun akymynyň gönükdirilmeginde esasy rol oýnaýandygyna ünsi çekdi.
“Hürriýet” gazeti “Gurluşygyň 88 göterimi tamamlandy, ýolagçylyk 9 sagatdan 3,5 sagada çenli azalar” söz başyly habarynda Stambul bilen İzmiriň arasyndaky ýolagçylygy 9 sagatdan 3,5 sagada çenli azaltjak Gebze-Orhangazi-İzmir awto ulag ýolunyň gurluşygynyň 88 göteriminiň tamamlanandygyny ýazýar.
“Ýeni Şafak” gazeti “Uşakda täze möjek tapyldy” söz başyly habarynda Uşak welaýatynda ylmy barlag geçiren oba hojalyk inženeri Erdal Zenginiň täze möjek görnüşini tapandygyny habar berýär.
Erdal Zengin “Torýmidae” familiýasyndan sary reňkli 1,88 mm ululygyndaky gyzyl gözlü möjege “Megastigmus uşakensis” adyny dakdy.


text:
19-njy ýanwarda çap edilen maglumatlarda “Al-Kaýdanyň” öldürilen lideri Osama bin Ladeniň Pakistanda gizlenen ýyllarynda öz ogullaryna Eýranyň resmileri tarapyndan yzarlaýjy gurallaryň oturdylmagyna aladalanma bildirendigi mälim edildi.
“Eger olar size sanjym eden bolsalar, şol sanjymlar bilen kiçijik çipleriň oturdylan bolmagy mümkin” diýip, Bin Laden öz ogullary Uthmana we Mohammede ýazan wagty görkezilmedik hatynda aýdýar. Bin Ladeniň ogullaryna Eýranda ýaşamaga rugsat berlipdi.
ABŞ-nyň ýörite güýçleri 2011-nji ýylda bin Ladeniň Abbottabad lagerine baryp, ony öldürenden soň bu haty beýleki dokumentler bilen bilelikde ele salypdy.
Geçen ýylyň mart aýynda çap edilen dokumentler bin Ladeniň yzarlamalardan gorkuly paranoik pikirlerini Eýranda ýaşaýan öz aýallarynyň birine ýazan hatynda hem öňe sürendigini mälim edipdi.


text:
didar27
Sazanda
Aýlanyp saz çalýan köçeme-köçe
millet içre restoranda barlarda
ýok men mes bolomok alşerap içip
ýok men minnet çekemok ynjyk ýarlardan
Men gedaý hiç kime elim seremok
men hudaý hiç kime edemok höküm
ýöne men saz çalýan yzyny üzmän
men saz çalýan şu dünýede parahat
<...
Salam men tazeje agzadayt.
salamalekum talyblar armandao men tazeje agzadayt,name etmelidao barde,xD wobshem mabil gornishi yokmydao bu saytyn doslar! Boledayt salamlashayn diydimdao )
Bolup geçen gyzykly wakalar,hekayalar!
Salam gadyrly agzalar,sag-amanmysyñyz, men sheyle waka,hekaya köp bilyän diyeniñ bar bolsa,kyn görmän paylashsyn! Menem hekaya waka bashardygymdan yazaryn! Bashladym 1-nji hekaya: gadym wagtlar 3 halk dinleri boyunca hristian,musulman we yewrey alymlar sheyle diyipdirle 40 günüñ dowamynda dünyäni suw aljakdyr diyipdirler! Musulmanlar-40 galdy huday...
Turkmen-Ozbek dostluk festiwaly!
Salam gadyrdan talyplar,agzalar,dostlar! Dashoguz welayatynyn dashoguz shaherinde gecirilyan.turkmen-ozbek dostluk festiwaly,dun irden sagat 9:00 da acylyshy boldy,ozbegistan dowletinden gelen myhmanlar oz aydimlary,tanslary bilen cykysh etmane bashladylar! Ozbek gyzlary kan bir owadan dal ekeni,turkmen gyzlary owadanlay yanlarynda! Yone sheylerak...
Turkmenistanda hakerlar barmy?
Salam millet turkmenistanda hakerlar barmy kim okde programist turkmenistanyn okuwlarynda programistleri nahili yetishdiryaler? Dunyanin gucli hakeri russiyadan diyyaler dogrumy shu men beren soraglaryma jogap berip biljek barmy?
Stressi nadip atmaly?
Salam gadyrdanlar stressi nadip atmaly,her kim nameler edyar? Stressin namedini bilmeyanlerin dykgatyna stress alada,derde menzesh.yone dert dal ortada duryan adam beynisinin icinde oylanmalar gysynmalar bulardan nahili ayrilmaly dert hemme kishilerde bardyr. Yok mende diyyanler bagtlymy? Men meselem bir zada aladansam yeke ozum dasharda gezmani te...


text:
Gurbanbibi Atajanowa üçin "ol doglanda elinde tussaghana ýolbaşçysynyň bir topar açary bardy" diýse bolar. Ol Türkmenistanyň ilkinji prezidenti Saparmyrat Nyýazow döwründe 10 ýyllap ýurduň baş sülçüsi wezipesini alyp bardy we döwlet ýolbaşçylaryny yzygiderli jogapkärçilige çekmek bilen at gazandy.
Eger-de size nähilidir bir aýyplanma ýöňkelen bolsa we siz Atajanowanyň öňüne eltilen bolsaňyz, onda siziň ykbalyňyz hasam keç tapara ýolugar. Onuň egninde gyzyl çaýylan pogonly garamtyl gök resmi eginbaşy we kellesinde-de gyzyl nyşanaly we zerler bilen bezelen gök papagy bar. Onuň ýüzi bolsa göýä hemişe turşap duran ýalydyr.
Atajanowa 1991-nji ýylda Sowet Soýuzy dargan mahaly baş sülçüligiň işgäridi. Türkmenistan garaşsyzlygyny alanda, ol hem şol bada ýurduň baş sülçüsiniň kömekçisi wezipesine bellendi. 1995-nji ýylyň 3-nji aprelinde bolsa ol baş sülçi wezipesine bellendi.
Atajanowa 10 ýyl boýunça türkmen hökümetine kök urup ymykly ornaşan korrupsiýa garşy alnyp barylýan göreşe ýolbaşçylyk etdi. Ol şonda müňlerçe adamy tussaghana iberdi. Olaryň arasynda korrupsiýada aýyplanýan onlarça ýokary wezipeli döwlet resmisi hem bardy. Korrupsiýada aýyplamak işi aslynda Nyýazowyň hökmürowanlygynyň dowam etmegine päsgel berip biljek ýokary wezipeli döwlet ýolbaşçylarynyň arasyndan, has abraýly we şöhratly biriniň sahna çykmagynyň öňüni almak tilsimidi.
Döwlet kanaly ýygy-ýygydan Atajanowanyň ýokary wezipeli döwlet ýolbaşçylarynyň öňünde korrupsiýadan aýyplanýan resmiler barasynda edýän çykyşlaryny görkezýärdi. Atajanowa şonda owaldan günäli hasaplanyp goýlan ýokary wezipeli resmileriň aýyplamalaryny we olara garşy görülmeli - mal-mülküniň döwletiň hasabyna geçirilmegi, azatlykdan mahrum edilmegi ýa-da Türkmenistanyň çetindäki bir ýere sürgün edilmegi ýaly çäreleri diýseň sowukganlylyk bilen okaýardy.
2002-nji ýylyň 25-nji noýabrynda prezident Nyýazowa garşy hüjüm gurnalandygy barasynda habar ýaýrandan soň Atajanowa giňgerimli derňew işini alyp bardy. Ol şonda diňe bir güman edilýänleri däl, eýsem olaryň maşgala agzalaryny-da berk soraga çekdi.
Atajanowa şol bir wagtyň özünde hökümet resmilerini hem yzarlamagy dowam etdi. Atajanowa 2003-nji ýylyň mart aýynda eden çykyşynda 34 sany owalky hökümet resmisiniň, şol sanda iki sany primýer-ministriň orunbasarynyň, goranmak ministriniň, energiýa ministriniň we onuň orunbasarynyň hem korrupsiýadan we döwlet emlägini öz hasabyna geçirmekden günäli tapylandygyny aýdyp, olaryň çetleşdirilen sürgün ýerine iberilendigini bildirdi.
2003-nji ýylyň dekabr aýynda hut Atajanowanyň özüniň neşe söwdasynda güman edilip, öý tussaglygynda saklanýandygy barasynda gürrüňler ýaýrady. Ýöne döwlet telekanaly ony şol aýyň aýagynda bolan hökümet ýygnagyna gatnaşýarka görkezdi. Muňa garamazdan, ol barasynda ýaýran gep-gürrüňleriň çyna ýazjak taraplary hem bardy.
2005-nji ýylyň ahyrynda Atajanowa 58 ýaşynda hormatly dynç alşa çykdy. Bu bolsa ondan soňky ýagdaýlaryň düýpgöter üýtgemegine getirdi.
2006-njy ýylyň aprel aýynda ony neşe söwdasynda aýyplap, göz astyna aldylar. Onuň yzýanyndan hökümet tarapyndan berlen beýannamada Atajanowanyň 13 sany jaýynyň, kerpiç öndürýän kärhanasynyň, tüwi arassalaýan degirmeniniň, 5 sany awtoulagynyň, 3 traktorunyň, buldozeriniň, 2 sany gurluşyk kranynyň, 40 gektar mülküniň, 6 million dollardan gowrak pulunyň, iki müňden gowrak gara malynyň we içinde nämäniň bardygy aýdylmaýan 30 müň bedräniň döwletiň hasabyna geçirilendigi mälim edildi.
Elbetde, bu soňky gürrüňleriň gaty geň eşidilýändigini bilýärin. Ýöne hut prezident Nyýazowyň özi şol bedreler barada söz açdy, haçan-da Atajanowa aglamany goýup, ondan günäsiniň geçilmegini soran pursadynda. Nyýazow şonda ondan näme üçin 30 müň bedräni ogurlandygyny sorapdy. Emma welin onuň sebäbi aýdyň bolman galdy. Ýöne ol bedreleriň altyndanmy ýa-da geroinden doly bolandygy barasynda çaklamalar öňe sürüldi.
Atajanowany tussag etdiler. Derrew hem sud edip, dessine jezasyny berdiler. Ýöne hadysa munyň bilen doly gutarmady.
Nikolaý Gawrilow şonda döwlet howpsuzlyk gullugynyň neşä garşy göreş bölüminiň baýry işgäridi. Şol mahal hut onuň özüniň Atajanowanyň neşe söwdasyny edýändigini anyklap, ony ýokaryk ýetirendigi çak edilýär.
Gawrilow we onuň aýaly 2006-njy ýylyň 8-nji noýabrynda Aşgabatda öldürildi. Olaryň janyna kast edenler bolsa tapylmady.
Gurbanbibi Atajanowanyň işi Merkezi Aziýada korrupsiýa garşy alnyp barylýandygy aýdylýan ýasama göreşiň bir mysaly. Göýä korrupsiýa garşy göreşýän ýaly edilýän işlere ýolbaşçylyk edip, ol onlarça hökümet resmisiniň azatlykdan mahrum edilmegine ýardam berdi. Ýöne Atajanowanyň döwletiň hasabyna geçirilendigi aýdylýan mal-mülküniň belli bir bölegini görkezýän sanawy hem onuň ençe ýylyň dowamynda tussaghana iberenleriniň arkasyndan diýseň baýandygyna güwä geçýär. Elbetde, şeýle etmişler bilinmän galan däldir.
2003-nji ýylyň dekabrynda Atajanowanyň öý tussaglygynda saklanýandygy barasyndaky gep-gürrüňler dogry çykmanam bolsa, şonda onuň erkek dogany we onuň ogullygy neşe söwdasyndan tutuldy. Atajanowa tussag edilende, onuň maşgala agzalarynyň aglabasy diýen ýaly, şol sanda erkek dogany we onuň ogullygy hem bireýýäm tussag ýagdaýyndady.
Atajanowa 2006-njy ýylda Daşoguzdaky aýallar tussaghanasyna iberildi. Bu Türkmenistanyň "Demir zenany" barasynda alnan iň soňky tassyklanan habar boldy.
Awtoryň beýan eden pikirleri we öňe sürýän garaýyşlary Azatlyk Radiosynyň pozisiýasyny aňlatmaýar.


text:
Kreml Orsýetiň Çeçenistan regionynyň lideri Ramzan Kadyrowyň, geçen hepdäniň soňunda iş başyndan çekilmeginiň mümkindigi hakda beren beýanatlaryna garamazdan, öz wezipesinde galjakdygyny aýtdy.
41 ýaşly Kadyrow 26-njy noýabrda “Rossiýa 1” telekanalynda giçlik ýaýlyma berlen interwýusynda özüniň wezipeden çekilmegi üçin wagtyň gelip ýetendigini aýtdy.
Ol Kremliň öz ornuny tutjak adamy saýlamalydygyny teklip edip, islenen halatynda, özüniň bu wezipä ukyply birnäçe kandidaty teklip edip biljekdigini bildirdi.
Ýöne Kremliň sözçüsi Dmitriý Peskow 27-nji noýabrda žurnalistlere Kadyrowyň Orsýetiň prezidenti Wladimir Putine ygrarlydygyny we “ýurduň prezidentiniň ondan islän her bir wezipesinde işlejekdigini” aýtdy.
Peskow: “Ol başga zat diýenok. Biz şundan ugur alýarys. Ol [Çeçenistan] respublikasynyň häzirki başlygy bolup galmagy dowam etdirer” diýdi.
Kadyrow “Rossiýa 1” telekanalyna: “Tertip-düzgüni dikeltmek üçin meniň ýaly adamlaryň göreşmegi gerek bolan mahallar bolupdy. Emma indi tertip-düzgün bar” diýdi. Ol şeýle hem iş başyndan çekilmegiň özüniň “arzuw-hyýalydygyny” aýtdy.
Kadyrow: “Ýolbaşçy bolup, Allanyň we ýurduň liderleriniň öňünde halk üçin, respublika üçin jogapkärçilik çekmek gaty kyn iş” diýdi.
Çeçen lideri özüniň Putine ygrarlydyny nygtap, ony “idolym” diýip atlandyryp: “Men onuň ugrunda ölmäge taýyn. Her bir buýruga boýun bolmaga taýyn” diýdi.
Putin Kadyrowy 2007-nji ýylynyň fewral aýynda Çeçenistan regionynyň administrasiýasyna ýolbaşçy edip belläpdi.
Onuň bu wezipä bellenmegi 2011-nji ýylyň mart aýynda Çeçenistanyň parlamenti tarapyndan tassyklandy. 2016-njy ýylyň sentýabr aýynda Kadyrow bu wezipä ýene bir bäş ýyl möhlet bilen saýlandy.
Adam hukuklary toparlary we tankytçylar köp wagtdan bäri Kadyrow bilen onuň ýarym harby güýçlerini adam hukuklaryny gödek bozmakda, şol sanda adamlary ogurlamakda, gynamakda we kazyýetde günäsini subut etmezden öldürmekde aýyplap gelýärler.
Kadyrow ýaňy çeçen häkimiýetleri tarapyndan gomoseksuallara edilýän zulum-sütem sebäpli halkara derejesinde ýazgaryldy.
Ýöne ol zulum-sütemiň asla bolmandygyny aýdyp, adam hukuklarynyň bozulýandygy hakda aýdylýan beýleki zatlary-da inkär edýär.


text:
Dogry iýmitlenmek çagalaryň saglygyny we olaryň netijeli bilim almaga ukyplylygyny üpjün etmegiň möhüm şertleriniň biridir. Döwletimiz mekdebe çenli çagalar edaralaryny ýokary hilli we dürli azyklyk önümleri bilen üpjün etmek, berk arassaçylyk we keselelriň ýaýramagyna garşy garşy gözegçilik bilen bir hatarda çagalar baglarynyň maddy-tehniki binýadyny berkitmek boýunça-da çäreleri amala aşyrýar.
Mysal üçin, şu ýyl Daşoguz welaýatynyň bilim müdirliginiň ygtyýaryna täze refrižatorlaryň onusy gelip gowuşdy. Olar mekdebe çenli çagalar edaralaryna azyk önümlerini daşamaga niýetlenip, eýýäm etraplara bölünip berildi. Täze maşynlar öz tehniki sypatlary boýunça şy kysmy ýötüre ulaga bildirilýän döwrebap talaplara doly laýyk gelýär.
Sazlaşykly ösen, ýokary aň-düşünjeli ýaş nesli kemala getirmäge gönükdirilen bilim we ylym ulgamy döwlet ösüşiniň ileri tutulýan ugurlarynyň biridir. Mekdebe çenli terbiýä we bilime aýratyn üns berilýär.
Diňe Daşoguz welaýatynda soňky ýyllarda milli özgertmeler maksatnamasyny durmuşa geçirmegiň çäklerinde otuzdan gowrak täze çagalar baglary guruldy. Şol bir wagtda döwrebap ölçeglere laýyklykda hereket edýän mekdebe çenli edaralaryň durky täzelendi we döwrebaplaşdyryldy.
Maksada gönükdirilen işler netijesinde sebitiň çagalar baglary oňaýly mebeller, lingafon we kompýuter tehnikalary bilen üpjün edildi. Ýatakhana we çagalaryň intellektual hem-de döredijilik sapaklary otaglaryndan başga-da, olarda gönejaý enjamlaşdyrylan sport zallary we oýunlar meýdançalary, şeýle hem hojalyk bölekleri hem-de beýleki kömekçi jaýlar bar. Mekdebe çenli çagalr edaralarynyň ählisinde lukmançylyk otaglary bar.


text:
“Türkmenistanyň Hronikasy” websaýty 24-nji aprelde Türkmenistanyň we Özbegistanyň prezidentleriniň duşuşmaklaryna garaşylýandygyny habar berýär.
Neşiriň maglumatyna görä, häzir Türkmenistanyň Özbegistan bilen araçäkleşýän Daşoguz welaýatynda prezident Gurbanguly Berdimuhamedowyň sapara gelmegine çynlakaý taýýarlyk görülýär.
Şuňa meňzeş taýýarlyk işleri Özbegistanyň Türkmenistan bilen araçäkleşýän Horezm oblastynda hem alnyp barylýar diýip, 16-njy aprelde çap edilen habarda aýdylýar. Emma muňa garamazdan, Aşgabat bilen Daşkendiň resmi metbugatynda häzire çenli bu aýdylýan duşuşyk barada hiç bir maglumat berilmedi.
2016-njy ýylyň sentýabrynda Özbegistanyň ilkinji prezidenti Yslam Kerimow aradan çykyp, Şawkat Mirziýoýew prezident saýlanaly bäri iki ýurduň arasyndaky gatnaşyklar täze bir derejä çykdy we Özbegistanyň ikinji prezidenti özüniň daşary ýurt saparlaryny 2017-nji ýylyň martynda Türkmenistandan başlady.
Bellemeli ýeri, prezident Mirziýoýew şondan kän wagt geçirmän, 2017-nji ýylyň maýynda hem iki günlük resmi sapar bilen günbatara Türkmenistana geldi. Şonda hem türkmen mediasy bu saparyň öňünden planlaşdyrylandygy ýa-da planlaşdyrylmandygy barada anyk bir zat aýtmandy. Munuň üstesine, Mirziýoýewiň iki aý çemesi wagtdan soň Türkmenistana gaýtadan sapara gelmeginiň sebäpleri barada hem hiç zat aýdylmady.
Şu aralykda, türkmen DIM-niň maglumatyna görä, 9-njy aprelde Aşgabatda geçirilen türkmen-özbek syýasy konsultasiýalary mahalynda taraplar “iki ýurduň prezidentleriniň arasyndaky ynamly gatnaşyklary” belläp, onuň “köptaraplaýyn türkmen-özbek hyzmatdaşlygynyň üstünlikli ösüşine esas berýändigini” nygtadylar. Emma resmi maglumatda Gurbanguly Berdimuhamedowyň goňşy ýurda etjek sapary we onuň gün tertibi barada hiç zat aýdylmady.
Özbegistanyň prezidenti Şawkat Mirziýoýew türkmen kärdeşiniň Özbegistana etjek sapary baradaky maglumaty ýanwar aýynda dilinden sypdyrdy.
Şeýle-de, Türkmenistanyň Daşkentdäki ilçisi Şiri Şiriýew fewral aýynda iki ýurduň liderleriniň duşuşygyna işjeň taýýarlyk görülýändigini aýtdy. Metbugat habarlarynda türkmen diplomatyna salgylanyp aýdylmagyna görä, bu sapar bahar aýlaryna planlaşdyrylana meňzeýärdi.
Gurbanguly Berdimuhamedow we Şawkat Mirziýoýew soňky gezek geçen ýylyň sentýabr aýynda duşuşdy. Ýöne Berdimuhamedow martyň başynda Merkezi Aziýa ýurtlarynyň liderleriniň Astanada geçirilen sammitine gatnaşman, Birleşen Arap Emirliklerine sapar etdi. Şol bir wagtda, mart aýynyň aýagynda Özbegistanyň Aşgabatda geçirilen Milli senagat sergisinden soň, Berdimuhamedow Türkmenistanyň hem Özbegistanda şeýle sergi guramagyny buýurdy.
“Türkmenistanyň Hronikasy” öz çeşmelerine salgylanyp, Özbegistanyň Horezm oblastynda, etniki türkmenleriň kowçum bolup oturýan Gaýbul obasynda geçen ýyl türkmen mekdebiniň, poliklinikanyň, çagalar bagynyň we bir topar ýaşaýyş jaýynyň gurlandygyny habar berýär. Neşiriň maglumatyna görä, bu desgalaryň açylyş dabarasyna Türkmenistanyň prezidentiniň gelmek ähtimallygy bar.
Gepiň gerdişine aýdylsa, hukuk goraýjy aktiwistler Türkmenistanda özbek dilindäki mekdepleriň ýapylandygyny habar berýärler. Şeýle ýagdaý Yslam Kerimowyň prezidentlik eden ýyllarynda Özbegistanda hem boldy, türkmen, täjik dillerindäki mekdepler ýapyldy diýip, özbek žurnalistleri aýdýar.


text:
Tizlik çydamlylygy
Ýazylan wagty: 01 июня 2018 Ýazan Mayichka
Tizlik çydamlylygy – ýüklenmeleriň aňryçäk tizligi boýunça ýadawlyga garşy durmak başarnygy. Güýç çydamlylygy – güýç häsiýetli ýeterlik uzak wagtly ýüklenmelerde ýadawlyga garşy durmak başarnygydyr. Güýç çydamlylygy maşkyň ýerine ýetirilişiniň dowamlylygynda myşsalaryň gaýtalamaklyk mümkinçiligini, şeýle işjeňligi näçe wagtlap saklap boljakdygyny görkezýär. Güýç çydamlylygy fitnesiň islendik işjeň sapaklarynda wajyp ähmiýete eýedir: agyrlyklary anaerob gaýtalama götermelerinden tä ylgamakdaky aerob işjeňlige çenli. Tizlik-güýç çydamlylygy – güýç häsiýetli maşklary aňryçäk tizlikde uzak wagtlap ýerine ýetirmek başarnygydyr. Çeýelik – adamyň myşsalarynyň elastikliginiň damarlarynyň we bogunlarynyň hasabyna uly amplituda bilen hereketleri ýerine ýetirmek başarnygydyr. Ýokarlandyrylan çeýelik maşklary ýerine ýetirendäki şikesleri almaklygy peseldýär. Tizlik – myşsa ýygrylmagyny aňryçäk çalt gezekleşdirmek we olary gowşatmaklyk başarnygydyr. Dinamiki myşsa güýji – uly agyrlyklar bilen ýa-da öz hususy agramyň bilen aňryçäk çalt (atylyş) güýçlerini ýüze çykarmak başarnygydyr. Şonda kislorod talap etmeýän gysga wagtlyk güýç-kuwwat sarp etmeklik bolup geçýär. Myşsa güýçleriniň ösüşi ýygy-ýygydan myşsalaryň göwrüminiň we dykyzlygynyň ulalmagy bilen yzarlanylýar – oňa başgaça myşsalaryň “gurluşy” diýilýär. Estetiki ähmiýetliliginden başga-da ulalan muskullar şikeslenemelere az duçar bolýar we agramyňa bolan gözegçilige täsir edýär, sebäbi myşsa tikinleri hatda dynç wagtynda-da ýaglara görä ýokumlylygy köp talap edýär. Çalasynlyk – utgaşykly-çylşyrymly hereket işjeňligini ýerine ýetirmek başarnygydyr. Göwräniň gurluşy (düzümi) – bedeniň ýag, süňk we myşsa tikinleriniň gatnaşygydyr. Bu gatnaşyk siziň saglyk ýagdaýyňyzy we ýaşyňyza we agramyňyza baglylykda beden taýýarlygyňyzy görkezýär (I.B.Odinsowa, 2002). Ýag tikinleriniň çykaryjylyk mazmuny ýürek keselleriniň, berhizliligiň ösüşini ýokarlandyrýar, arterial gan basyşyny ýokarlandyrýar we beýlekiler. Fitnes bilen meşgullanmaklyk – bu toplumlaýyn dikeltmeklikdir we sagdynlygyňy saklamaklykdyr: ýokumly iýmitlenmek, bedeni arassalamaklyk we beden ýüklenmeleriniň şahsy maksatnamasydyr. Ýewropa döwletleriniň köpüsinde fitnes şu günki gün ilatyň saglygyny berkitmeklige gönükdirilen ägirt uly maksatnama hasaplanylýar.
Okalan sany: 45 Jogaplar: ( 0 )


text:
Mollagara kölünüň gyrmança palçygyny ginekologiýada we urologiýada ulanmagyň görkezmeleri.
Agramy: 120 g
Düzümi: Mollagara kölüniň gyrmança palçygy.
Mollagara duzly kölüniň sulfidli palçygy, goýy çal reňkli garyndy bolup, özüne mahsus bolan kükürtwodorod ysy bar. Bu palçyk mineral duzlardan, mikroelementlerden, biologiki işjeň maddalardan ybarat bolup, terapewtiki häsiýete eýedir.
Mollagara palçygy mikroblara garşy güýçli täsir edijilik häsiýetine eýe bolup, kesel döredýän mikroblaryň ösmeginiň, ulalmagynyň öňüni alýar, hatda olary ýok etmek ukybyna hem eýedir. Bu bejergi palçyk ýokary derejede minerallaşan we sowuklama garşy aýdyň täsir edýär.
Ginekologiýada: Tampony goýmazdan ozal palçykly akkordeony termostatda ýa-da suw hammamynda 40-45оС derejä çenli gyzdyrmaly, soň akkardeony mynçgalamak ýoly bilen palçygy garyşdyrmaly. Taýýar bolan palçygy bir gezeklik ulanylýan ýörite enjamyň kömegi bilen jyns agzasyna salmaly. Em 10 minutdan 30-40 minuda çenli, günde ýa-da hepdede 4 gezek geçirilýär. Emden soň palçygy sprinsowaniýa ýoly bilen ýuwmaly. Sprinsowaniýa üçin kaliý permanganatynyň gowşak ergini ýa-da dermanlyk otlaryň demlemesi ulanylýar. Bejerginiň dowamlylygy 12-15 emden ybarat.
Ginekologiýada: Ýatgynyň we onuň ýollarynyň, aýal jyns agzalarynyň, ösüntgileriniň sowuklamagy sebäpli önelgesizligi, kämilleşmedik jyns agzasy, gormonal häsiýetli önelgesizlik, perimetritler, perisalpengitler, kiçi çanakda sepleşme, metroendometritler, bakteriýaly waginoz, kolpitler, göwreli bolup bilmezlik, ýumurtgalygyň işjeňliginiň pesligi.
Ginekologiýada: Ýatgynyň inçelýän ýeriniň polipi, endometrioz, ýatgynyň gan akmasy, ganly eroziýa, palçyk bilen bejerişiň umumy garşy görkezmeleri.
Ýokarda sanalyp geçilen garşy görkezmeleriň hiç haýsysy bolmanda-da, palçyk bilen bejergä başlamazdan ozal hökman lukman bilen maslahatlaşmaly.
Palçyk bejergisini almazdan öň palçygy gowy garmaly we deri barlaglaryny geçirmeli. Munuň üçin palçykly garyndynyň az mukdaryny tirsegiň iç tarapyna ýa-da penjäniň arkasyna çalmaly we garaşmaly. Deriniň gyzarma ýa-da beýleki islenilmeýän alamatlary ýüze çykan halatynda, palçygy ulanmak maslahat berilmeýär.
Gaplama görnüşi: Bir gezeklik ulanylýan akkardeon görnüşli polietilen gap.
Saklanyş şerti: Gury, salkyn, ýagtylykdan goralýan we 0-25оС dereje aralygynda, ýylylyk çeşmesinden uzakda, öz gabynda saklamaly.
Ulanma möhleti: 1ýyl.


text:
Türkmenistanyň prezidenti Gurbanguly Berdimuhamedow iş sapary bilen Lebap welaýatyna bardy.
Resmi maglumatlarda prezidentiň welaýata baran badyna wise-premýerler, harby we kanuny goraýjy edaralarynyň ýolbaşçylary, Lebap welaýatynyň häkimi bilen geçiren iş maslahatynda “regionyň sosial-ykdysady ösüşine, onuň senagat, tebigy resurslar we tranzit-transport taýdan potensialynyň durmuşa geçirilmegine degişli giň göwrümli meseleleriň” orta atylandygy aýdylýar.
Agzalan ugurlar boýunça edilen işler, regionyň sosial-ykdysady ösüşi üçin amatly şertleri döretmek, senagaty ösdürmek we ilatyň durmuş şertlerini kadalaşdyrmak boýunça tabşyryklarynyň ýerine ýetirilişi barada, resmileriň prezidente hasabat berendigi mälim edildi, emma ol edilen işler barada jikme-jik maglumat berilmedi.
Lebap welaýatynda gurulýan kaliý önümlerini öndürýän Garlykdaky dag-magdanlary baýlaşdyryjy toplumyň gurluşygyna aýratyn üns berildi. Prezident Berdimuhamedow Türkmenistanyň we Belarusyň bilelikde amala aşyrýan gurluşygynyň tamamlanmagynyň ähmiýetini nygtady.
Dag-magdanlary baýlaşdyryjy toplum
Türkmenistanyň we Belarusyň arasynda 2009-njy ýylda gol çekilen ylalaşyk esasynda gurulýan umumy bahasy 1 milliard dollarlyk kombinatyň 2015-nji ýylda ulanylyşa tabşyrylmagy planlaşdyrylypdy.
Geçen ýylyň dowamynda iki ýurduň arasynda bu obýekte degişli dawa döredi.
Dekabryň ortalarynda türkmen tarapy gurluşyga gatnaşýan Belarusyň “Belgorhimprom” şirketiniň alyp barýan işiniň hiline nägileligini bildirdi. Ministrler Kabinetiniň başlygynyň orunbasary Batyr Ereşow “potratçy kärhanalarynyň zerur gurluşyk serişdeleri bilen ýeterlik üpjün edilmeýändigi, desgalaryň anyk taslama maglumatlaryny almak boýunça kynçylyklaryň bardygy anyklandy” diýdi.
Mundan öň belarus tarapy Türkmenistany hasaplaşygy wagtynda ýerine ýetirmezlikde aýyplapdy.
Sentýabrda Belarusyň milli ýygnagynyň Respublika geňeşiniň başlygy Mihail Mýasnikowiç Türkmenistanyň ilçisi Nazarguly Şagulyýew bilen duşuşygynda, Garlykda gurulýan zawod boýunça Aşgabadyň öz üstüne alan maliýe borçlaryny ýerine ýetirmezliginden alada bildiripdi.
“Belarus tarapynyň Lebapdaky dag-magdanlaryny baýlaşdyryjy kombinaty 2017-nji ýylyň 31-nji martyna çenli ulanylyşa bermek üçin ähli mümkin tagallalary berjaý edýändigini” Belarusyň Türkmenistandaky ilçisi Oleg Tabanýuhow 27-nji dekabrda aýtdy.
Saýlaw kampaniýasy
Türkmenistanyň döwlet baştutany G. Berdimuhamedowyň prezidentlik saýlawlaryna üç hepde galanda, Lebap welaýatyna edýän bu iş sapary onuň Mary we Balkan welaýatlaryna eden saparlarynyň yzýanyna gabat geldi.
12-nji fewrala bellenen saýlawlarda prezidentlik wezipesine üçünji gezek dalaş edýän Berdimuhamedow Maryda we Balkanda saýlawçylar bilen geçiren duşuşyklarynda, hususan-da işçileriň, deňizçi harbylaryň we ýaşlaryň goldawyna eýe boldy. Döwlet telewideniýesi welaýatlardaky duşuşyklara gatnaşan saýlawçylaryň, 2007-nji ýylda öňki prezident Saparmyrat Nyýazowyň aradan çykmagynyň netijesinde döwlet başyna geçen Berdimuhamedowa öz seslerini wada berendigi görkezdi.
Bu gezekki saýlawlara Demokratik partiýanyň ikinji möhlet prezidentligini tamamlaýan kandidaty G.Berdimuhamedowdan başga ýene sekiz dalaşgär gatnaşýar. Olaryň ikisi ýurduň Senagatçylar we telekeçiler, Agrar partiýalarynyň wekilleri bolsa, galanlary raýatlaryň inisiatiwa toparlarynyň kandidatlary bolup durýar.


text:
Durmuş ony aýnatdy. Bir diýenini iki gaýtalatmady. Suw ýaly ulag, köşk ýaly jaý, ýene-ýene...
«Köp berip azdyrmasyn, az berip tozdurmasyn» diýen dillere gurban bolsaň... Ol köpe uçrap, soňabaka gelen döwleti göterinip bilmän, ýörite öz hyzmaty üçin adam tutundy. «Pula düzelse kaýyl, tomsuň epgeginde, gyşyň sowgunda daşarda kaňkap ýörmeli etmesin» diýip ýatdy salkyn töründe.
... Wagta salym ýok. Günler aýa, aýlar ýyla öwrülip eslije wagt geçdi, durmuş özgerdi. Görsene, ykbal oýnuny. Ol häzirem şo-ol arzuw edişi ýaly, salkyn dulunda, ýumşak düşegiň üstünde. Ýöne onuň ne-hä mejaly bar, ne-de ysgyny. Durmuş ony iki aýagyndan hem jyda düşürdi. Onuň gözleri gapyda. Ýene bir üýtgän zat, ol indi «daşary çykmasam bolýar» diýip däl-de, «ah, Hudaý jan, menem saglygyma gowuşsam, ähli zada kaýyl, ýöne öýe baglanyp oturmaly etme. Bir ýagty ýalançyny görsedim...» diýip dileg edýär.
...Eý-ho, ykbal bu, dileg etmegi, baýlygy, pukaralygy göterinmegi hem başarmak gerek.
Kakamyrat Rejepow Ykbal
Durmuş ony aýnatdy. Bir diýenini iki gaýtalatmady. Suw ýaly ulag, köşk ýaly jaý, ýene-ýene...
-
Gurban93
7 months ago
- Öz güniňe şükür etmeli isle garyp bol sen isle baý dünýäniň bela beteri kändir gulak eştendi göz görmesin diýilýärä.


text:
Golaýda Türkmenistanyň turizmi barasynda bir makala okadym. Men turizm baradaky döwlet işgäri. Şonuň üçinem bu temadaky "Ruhumyň nalyşyny" çap etmegiňizi haýyş edýärin.
Ilki bilen şu ýylyň başynda turizm baradaky döwlet komitetiniň başlygy öz garamagyndaky edaralaryň, myhmanhanalaryň, turizm wekilhanalarynyň we beýleki degişli ýerleriň işgärleriniň ýarym iş güni düzgünine geçmegini talap edip buýruk berdi. Aslynda biz muňa garamazdan, uzakly gün we hatda ondanam köp wagtlap işleýäris. (...)
Ol gündelik, hepdelik, aýlyk, möwsümlik, ýarym ýyllyk we ýyllyk hasabatlary ýygnaýar. Bize işlemek nämä gerek, biz şeýle hasabat işleri bilen meşgullanýarys ahbetin. (...) Haçan-da Ministrler kabinetiniň ýygnagy bolanda, Türkmenistanyň turizm baradaky döwletiniň maliýe hem ykdysady işleri barasynda görkezijiler aýan edilýär we biz muňa bir hepdeläp gülýäris. Onsoňam olary hiç kim barlabam duranok.
Olar nädip şeýle görkezijileri nirden oýlap tapýarlar? Näme üçin hususy gezelenç firmalarynyň çeken zähmeti we gazanan girdeýjisi Türkmenistanyň turizm baradaky döwlet komitetiniň finans hem ykdysady hasabatyna dahylly edilýär?
(...) bizi ýurda gelen daşary ýurtly turist sanyny köpeldip görkezmäge mejbur edýärler. (Aslynda olaryň sany juda az. 2016-njy ýyla degişli maglumaty barlap göräýiň. Şol ýyl Türkmenistanyň hususy we döwlet gezelenç firmalarynyň üsti bilen ýurda bary-ýogy 9000 turist gelipdir. Muňa daşary ýurtlara giden türkmenistanly raýatlary hem goşýarlar we olar aslynda ýurtdan ymykly göçüp gidenler, ýagny olar turist däl ahbetin). Şeýle-de, bu sana ýurduň içindäki turizmiň görkezijilerini hem goşýarlar (biz döwlet işgärleri barybir bu iş üçin pul sowýarys we şeýle işler üçin toslama sanlar ýazýarys ýa-da bir günlük Awazada dynç alan bolup gaýdýarys), sanlary ulaldyp ýazýarlar we olary hamala daşary ýurtly turist ýaly edip görkezýärler!
(...) Hususy firmalary gündelik ähli ýygnaklara gatnaşmaga mejbur edýärler. Şeýdip, olaryň howuny basmak, olary gorkuzmak, peseltmek we olara öz diýenini etdirmek isleýärler. (...) Başga ministrlikleriň hiç birem şular ýaly hususy firmalary gynamaýar. Sebäbi olar şeýle işden jogap bermeli boljagyna gowy göz ýetirýär. Olara düşündiriň. Hususy firmalaryň öz ýolbaşçylaryndan we başlyklaryndan ýokarda hiç kim ýok we hut şol sebäpden olar hususy eýeçilikde. Onuň özi bolsa diňe rugsatnama berýän bir edara. Diňe turizm pudagy ynha şeýle aýratynlyga eýe. Sebäbi olaryň arkasynda Milli howpsuzlyk ministrliginiň ýolbaşçysy bilen ýurdy dolandyrýan ýeke-täk maşgalanyň dogan-garyndaşlary durýarlar. Şonuň üçinem bu ugurdaky arza-şikaýatlara seredilmeýär.
Eger siz onda meniň näme üçin şeýle döwlet işinde işleýändigimi sorajak bolsaňyz, onda munyň ýekeje jogaby bar. Men turizmi söýýärin we ýokary derejede daşary ýurt dillerini bilýärin. Şeýle-de, men maşgalamy eklemeli. Eger men has köp turiste hyzmat edýän we has köp aýlyk berýän hususy turizm firmasyna geçäýsem, onda ol firmanyň ýapylmajagyna hiç kim güwä geçip bilmeýär. Olaryň ýapdyrmajak bolup nähili işleýändigini bolsa men aýdypdym. (...)
Döwlet komitetiniň welaýatlardaky bölümleri diňe kagyzlar bilen başagaý. Gezelençlere, salgyda we aýlyga tölär ýaly pul ýok. (...) Biziň hemmämizem gowy bilýäris, täze bäş firmanyň her biriniň kada-kanunlara gabat gelmeýändigine garamazdan, özlerine şahadatnama we rugsatnama almak üçin 100 müň dollar para-peşgeş berendigini (internetde bu barada makala çap edilipdi, şonuň üçin muny gaýtalap oturjak däl). Olaryň ulanýan şahadatnama kanuny 90-njy ýyllardan galan. Manysyz! (...)
Hususy firmalaryň çakylyklaryna oňaýsyz baha berýän we ony kabul etmeýän migrasiýa gullugy hut şol çakylyklary döwlet firmalarynyň üsti bilen getirende, şol turistlere rugsat berýär. (...) Elbetde, olar özlerine pajyň wagtynda tölenmegini alada edýärler. Hususy firmalar biraz öz bähbitlerini araýarlar. Şertnamalaryň hemmesi Turizm baradaky döwlet komiteti tarapyndan hasaba alynýar. Ýöne olar üçin biznes syry diýen bir kanun ýok.
Aziýada şeýle köp turist gelendir öýdýäňizmi? Bularyň hemmesi ulaldylan sanlar. (...) Kim muzduny beren bolsa, şol hem aldy. Kimde-kim bermelisini bermekden ýüz öwürdi, olaryňky hem ret edildi! Ýöne ol turistler ýurda geldiler we 17-nji sentýabrdan owal yzyna dolandylar. (...)
Döwlet firmalarynyň tölegleri barasynda ýörite durup geçmek isleýärin. Ýurtda walýuta ýok. Eýsem ol nireden nädip bolsun, henizem döwlet gezelenç firmalary syýahatlar üçin Russiýa Federasiýasyna, Ukraina, Türkiýä we beýleki ýurtlara tölegleri nagt pul bilen amala aşyrýan bolsa. Olar şeýdip salgytdan, halkara walýuta aýlanşygynyň töleginden gaçýarlar. Ondan daşaryn olaryň belli bir bölegem ýolbaşçylaryň we işgärleriň jübüsine düşýär. Hususy firmalaryň nähili işleýändigi bilen hiç kim gyzyklanmaýar. Aslynda ony subut etmek kyn däl. Diňe deňeşdirmek ýeterlik.
Daşary ýurtly turistleriň kabul edilişi hem edil şeýle ýagdaýda bolýar. Turistleriň tölegleri hem amerikan dollary görnüşinde nagt pul hökmünde getirilýär. Aslynda şertnama laýyklykda hasaba geçirilmeli. Döwletiň gezelenç firmalary hamala turist öz puluny, restorana we ulaglara nagt tölän ýaly edip, myhmanhanalara (olaryň hiç biriniň talabalaýyk awtoulag parky ýok, aslynda kanunda hökmanydygyna garamazdan) nagt pul berýär. Hatda muzeýlere hem nagt pul berilýär (hökmany suratda üç sany tölegli gezelenje çykaýmaly). Olaryň ähli bikanun işlerine hiç zat diýilmeýär we göräýende-de görmediksirän bolýar. Döwlet turizm bölümleri turizm boýunça (gezelenç firmalary) rugsatnamasyz işläp bilýärler we kanunda hem bu şeýle ýazylan. Netijede, döwletiň gaznasy salgytlar bilen walýuta girdejisini alyp bilmeýär. Ýöne bu problemany olar şeýle çözdüler, ýagny olar indi her daşary ýurtly turistden gijesine 2 amerikan dollary möçberinde turizm salgydyny alýarlar. Bu salgydyň mukdary barha azalyp gidip otyr. Olar sanlary ulaldýarlar we şeýlelikde galp hasabatlar taýýarlanýar. Eýsem olar plany ýüzden 140 göterim berjaý etdimikä?
Eger myhmansöýer Türkmenistana gezmäge barjak bolsaňyz, onda hökman salgyt, ýolbelet, wiza çakylygy, wizanyň özi we şuňa meňzeşler üçin tölemelijäňi töläýmeli. (...)
Putin bilen geçirilen metbugat ýygnagynda Russiýanyň raýatlary aýlyklaryň tölenmeýändigini, raýat haklarynyň äsgerilmeýändigini aýdyp çykyş etdi. Ol bolsa derrew herekete geçip, aýdylýanlaryň anyklanmagyna we çäre görülmegine buýruk berdi.
Biz bolsak indi kime ýüz tutmaly? Turizm meniň ýurdumda ölüpdir. (...) Diýmek, ýokardakylar üçin şeýle bolmagy gerek ýaly!
Çap edýäniňiz üçin köp sag boluň.
Sary
Bellik: Diňleýjiniň haty gysgaldylan görnüşde çap edilendir. Hatyň mazmuny eýesiniň şahsy pikiridir we onda aýdylýanlar Azatlyk Radiosynyň redaksiýasynyň pozisiýasyny ýaňzytmaýar.


text:
Kategori: Tagamlar
Sagdyn iýmitlenmek üçin 10 resept
by ILHAN DOVRANOV | Şub 23, 2018 | Android, Tagamlar | 5 |
Sagdyn iýmitlenmek üçin 10 reseptBu ýazga baha ber Sagdyn iýmitlenmek diýlende nämä düşünýärsiňiz?...Dowamy
Soňkylar
Soňky teswirler
- APP CLONER APK FULL için Myhman
- Özümize ynamdarlygymyzy öldürýän 5 şert için Myhman
- Imo – soňky aktiwligi gizlemek. için Myhman
- Suw geçirmeýän smartfonlar (testiň netijeleri) için Myhman
- Android telefonyň Uçar režiminde internedi ulanmak (Airplane Mode) için Myhman


text:
24.00 dan 2.00 çenli aralykda dogulanlar sabyrly, gyzyklanyjy bolyarlar !.
2.00 dan 4.00 çenli aralykda dogulanlar guycli , oz peydasyny gozleyan we iki taraplayyn isleyan adam bolyarlar !.
4.00 dan 6.00 çenli aralykda dogulanlar watansoyer, dogrucyl, adam bolyarlar!.
6.00 dan 8.00 çenli aralykda dogulanlar giГ± dusunjeli, arzucyl bolyarlar !.
8.00 dan 10.00 çenli aralykda dogulanlar faktlar bilen is salysyan, anyk naksatly, owadan bolyarlar !
10.00 dan 12.00 çenli aralykda dogulanlar kariyerist we shohret paraz bolyarlar,
12.00 dan14.00 çenli aralykda dogulanlar towekkel etmegi gowy goryar we syyahat etmegi halayarlar.
14.00 dan 16.00 is etmegi halayan , kyn yagdaylarda ansatjak bas cykaryan bolyarlar
16.00 dan 18.00 çenli aralykda dogulanlar dynclyk soyer , gowy adamyn gadryna yetyarler! .
18.00 dan 20.00 çenli aralykda dogulanlar guycli ruha eyedirler!.
20.00 dan 22.00 çenli aralykda dogulanlar biraz howlukmac, hereket etmegi gowy goryarler!.
22.00 dan 24.00 çenli aralykda dogulanlar icki dunyasinde alym, yone dasky dunyade ozlerine bolan ynamy guycli.


text:
Awazanyň gyzgalaňy günsaýyn artyar.
Biziň hususy habarçymyz Awaza Milli syýahatçylyk zolagyny dolandyrmak baradaky Baş müdirliginiň baş hünärmeni Altyn Nazarowa bilen sorag-jogap görnüşinde söhbetdeş boldy.
Awaza Milli syýahatçylyk zolagy haçan döredildi we şondan bäri nähili işler durmuşa geçirildi?
-Awaza Milli syýahatçylyk zolagy 2007-nji ýylda döredilip, döwlet tarapyndan aýratyn ähmiýet berilmegi we köp mukdarda serişde goýberilmegi netijesinde Hazaryň ekologiýa taýdan arassa kenarynda gysga wagtyň içinde kämil kurort merkezi kemala geldi. Ýagny, şu günki günde Awazada döwrebap myhmanhanalar toplumy we beýleki medeni durmuş maksatly binalar raýatlara ýokary derejeli hyzmat edip, Awaza salgydyň ähli görnüşlerinden boşadylan erkin ykdysady zolak bolup durýar.
Häzirki wagtda Awazada näçeräk adam dynç alýar?
-Awazada 33 sany döwrebap myhmanhanalar hereket edip, onda birbada 11 müňden gowrak adamyň dynç almaga mümkinçiligi bar. Şu ýyl howanyň yssy gelmegi bilen dynç alyş möwsümi ir başlady. Eýýäm şu ýylyň iýun aýynyň başyndan bäri myhmanhanalar doly güýjünde işleýär. Has takygy, geçen ýylyň degişli döwri bilen deňeşdireniňde dynç alýanlaryň sany 1,5-2 esse artdy diýsek ýalňyşmarys.
Şu ýyl Awazada dynç alýanlaryň sanynyň artmagyna näme sebäp boldy?
-Ilki bilen 2017-nji ýylda ýurdumyzda “Aziada-2017” halkara sport çäresi ýokary guramaçylyk derejede geçirilip, bu çäräniň guramaçylygyna dahylly adamlar dynç alyşyny indiki ýyla süýşürdiler. Dynç almak üçin bahalaryň elýeterli bolmagy, raýatlaryň maddy-hal ýagdaýynyň gowylaşmagy hem munuň esasy sebäbi bolup durýar. Şu ýyl howa şertleri hem deňizde dynç almaga has ýaramly boldy. Şol bir wagtda täze gurlup ulanylmaga berilen “Awaza” akwaparky we “Awaza” şypahanasy hem kurort merkeziniň şan-şöhratyny has hem artdyryp, raýatlarda uly gyzyklanma, höwes döretdi.
Dynç almaga gelýänler esasan kimler, olaryň arasynda haýsy ýaşdaky adamlar agdyklyk edýär?
-Awazada ähli ýaşdaky we kärdäki adamlar ýurdumyzyň dürli künjeklerinden ýagny, şäherlerden, etraplardan, obalardan gelip dynç alýarlar. Ýöne, olaryň arasynda esasan orta ýaşdaky adamlar agdyklyk edýär. Muny şol döwrüň islegi diýip düşündirse bolar.
Toparlaýyn alanyňda siziň pikiriňizçe haýsy topardaky adamlar dynç alamaga has köp gelýär we munuň sebäbi?
-Awazada talyplar, deň-duşlar we dost-ýarlar toparlaýyn gelip dynç alýarlar. Esasan, maşgala bolup dynç alýanlara köp duş gelmek bolýar. Bu bolsa halkymyzyň maşgala gymmatlygyna berýän aýratyn ünsi, bahasydyr.
Myhmanhanalara ýerleşmegiň tertibi nähili, bu ugurdan işler nähili ýola goýlan?
-Myhmanhanalara gelip, boş ýere görä, päsgelçiliksiz ýerleşmäge doly mümkinçilik bar. Ýöne, raýatlar munuň has ygtybarly hem-de islegine görä bolmagyny we hiç hili päsgelçiliksiz ýerleşmegi isleseler otaglary öňünden bronlap hem bilýärler. Şol bir wagtda ýollanma esasynda ýerleşmek we ýeňilliklerden peýdalanmak mümkinçiligi hem bar.
Esasy haýsy myhmanhanalar meşhurlykdan peýdalanýar. Munuň sebäbi we syry nämede?
-Esasan, “Hazar”, “Gämi”, “Şamekan”, “Bagtyýar”, “Deňiz”, “Berkarar” myhmanhanalaryna, “Ýelken”, “Tolkun” ýaht klublaryna, “Galkynyş”, “Ýüpek ýoly” kotedžler toplumyna isleg has ýokary bolup, bu myhmanhanalarda hyzmat ediş işgärleriň işine ussatlygy, ýokary hilli hyzmatlar, myhmanhanalaryň täzeligi, ýokary komfortlylygy muňa sebäp bolýar.
Dynç alýan raýatlar wagtlaryny nähili geçirýärler we näme bilen meşgullanýarlar?
-Dynç alýanlar esasan deňize we howuzlara suwa düşmek, sport bilen meşgullanmak, ikiçäk we kollektiwleýin sport ýaryşlaryny guramak, katerde deňize gezelenç etmek bilen wagtlaryny gyzykly geçirýärler. Ýagny, Awazada, sportyň woleýbol, basketbol, futbolyň adaty we plýaž görnüşleri, tennis, bilýard, bowling, tigir sürmek ýaly görnüşleri bilen meşgullanmaga ähli şertler döredilen. Şonuň ýaly-da, myhmanhanalaryň sauna, massaž, SPA ýaly hyzmatlaryndan hem giňden peýdalanylýar.
Awazada çagalaryň dynç almagy üçin döredilen şertler we çagalaryň tomusky dynç alyşynyň gurnalyşy hem-de munuň elýeterliligi barada aýdaýsaňyz?
-Awazadaky myhmanhanalaryň 7 sanysy çagalaryň dynç almagy üçin ýöriteleşdirilip, olarda tomusky dynç alyş döwründe 6 tapgyrda çagalar dynç alýarlar. Her tapgyrda ýurdumyzyň dürli künjeklerinden 1150 çaga kabul edilip, häzirki wagtda 5-nji tapgyrdaky çagalar dynç alýar.
Awazada gezelenç etmek üçin nähili mümkinçilikler döredilen we raýatlar mundan nähili peýdalanýarlar?
-Awazada wagtyňy gyzykly geçirmek üçin “Deňiz merjeni”, “Älemgoşar”, “Jadyly kenar” ýaly attraksionly 3 sany seýilgäh bolup, bu ýerler günüň ähli wagtynda köp adamly bolýar. Çagalaryň attraksionlarda, oýnawaçlarda höwes bilen oýnaýyşy, olaryň gülküli şadyýan sesleri şähdiňi göterýär. 21.07.2018-nji ýylda bolsa “Awaza” akwaparkynyň ulanylmaga berilmegi bolsa raýatlara wagtyny şadyýan geçirmek üçin has uly mümkinçilikleri döretdi.
Näme üçin öň birnäçe seýilgäh bar bolsa-da “Awaza” akwaparky guruldy?
-“Awaza” akwaparky esasan suw attraksionly bolup, sebitde şeýle akwapark ilkinji gezek Türkmenistanda guruldy. Akwapark Awazanyň kämil binagärlik keşbi bilen utgaşyp, Hazaryň kenaryna özboluşly görk berdi. Bu işleriň ýurdumyzyň syýahatçylyk mümkinçiliklerini ösdürmekde, syýahatçylary, jahankeşdeleri höweslenme, gyzyklanma döretmek arkaly ýurdumyza çekmekde hem uly ähmiýeti bar.
Dynç alýanlara saglygyny berkitmek üçin nähili mümkinçilikler bar?
-Ilki bilen deňiziň ýoda baý howasy adam saglygyny berkitmekde uly ähmiýeti bar. Şonuň ýalyda, myhmanhanalaryň ählisinde saglyk merkezleri hereket edip, “Daýanç” sagaldyş merkezinde bejeriş işleri kämil derejede ýola goýlan. “Awaza” şypahanasynyň açylmagy bilen bolsa saglygy berkitmek, keselleriň öňüni almak üçin has giň mümkinçilikler döredi.
“Awaza” şypahanasynyň niýetlenişi nämeden ybarat we şu günki günde oňa bolan isleg nähili?
-Şypahana daýanç-hereket ulgamynyň keselleriniň, süýjili-diabet, ýürek-damar keselleriniň, nerw ulgamynyň keselleriniň, aýal-jyns agzalarynyň keselleriniň, deri-wenerologiki we dem alyş ýollaryň keselleriniň öňüni alamaga niýetlenip, dünýäniň öňdebaryjy, kämil lukmançylyk enjamlary bilen enjamlaşdyrylan. Şypahana Türkmenistanyň Saglygy goraýyş we derman senagaty işgärleriniň gününde ýagny, 21.07.2018-nji ýylda açylyp, häzirki günde doly güýjünde raýatlara hyzmat edýär. Şypahana isleg ýokary bolup, häzirki wagtda şypahanada saglygyny berkitmäge isleg bildirýän raýatlar köp.
Awaza daşary ýurt raýatlary dynç almaga gelýärmi?
-Awaza daşary ýurt raýatlaryň syýahatçylaryň, jahankeşdeleriň geliş depgini ýylsaýyn artýar. Esasan hem ýurdumyzdaky daşary ýurtlaryň ilçihanalarynyň wekilleri maşgalalary bilen yzygiderli Awaza gelip, dynç alýarlar.
Awazanyň geljegini nähili göz öňüne getirýäňiz?
-Awaza Milli syýahatçylyk zolagy ýakyn geljekde sebitde iň bir uly kämil kurort merkezine öwrülmeli. Munuň üçin ähli mümkinçilikler we şertler bolup, meýilnama boýunça Hazaryň kenarynda myhmanhanalar toplumy gurulmagyny dowam eder. Şonuň ýaly-da, çäkde golf meýdançalaryň, kazinolaryň gurulmagy göz öňünde tutulýar. Milli syýahatçylyk kärhanalaryň işini kämilleşdirmegiň hasabyna ýurdumyzyň syýahatçylyk pudagy has hem öser. Şol bir wagtda, Awazadaky infrastruktura ulgamy ýylsaýyn kämilleşdirilip, syýahatçylara has ýokary derejeli we köp görnüşli hyzmatlar hödürlener.


text:
Türkmenistanyň futbol boýunça çempionatynyň üçünji aýlawynyň başlanandygyny mälim eden 19-njy tapgyr Aşgabatda, Daşoguzda we Baýramalyda geçirilen duşuşyklar bilen tamamlandy.
Türkmen paýtagtyndaky “Köpetdag” stadionynda ýurduň häzirki çempiony “Altyn Asyr” ýokary ligada ilkinji gezek çykyş edýän “Hazynany” kabul etdi.
Türkmen döwlet ykdysadyýet we dolandyryş institutynyň topary çempionatyň ikinji ýarymynyň başlanmagynyň öňüsyrasynda bäş oýunçy bilen güýçlendi: “Balkandan” goragçy Nurtagan Mämmedalyýew we ýarym goragçy Güýçmyrat Annagulyýew, “Ahaldan” ýarym goragçylar Gurban Annaýew hem Berdimyrat Rejepow, şeýle hem geçen möwsümde Ispaniýanyň sebit ligasynyň “Kasablanka” toparynda çykyş eden hüjümçi Batyrgylyç Berdiýew geldi. Möwsümiň ikinji ýarymyna taýýarlygyň çäklerinde Ahmet Agamyradowyň şägirtleri Aşgabatda üç ýoldaşlyk duşuşygyny geçirdiler. Olaryň ikiside: “Köpetdag” bilen 4:1, “Köpetdag-2” bilen 11:0 hasaplarynda ýeňiş gazandy, HTTU bilen bolsa deň oýnady — 2:2.
Öz garşydaşyndan tapawutlylykda, “Altyn Asyr” okuw-türgenleşik ýygnanyşygyny Türkiýede geçdi. Ol ýerde Ispaniýanyň, Türkiýäniň toparlarynyň garşysyna birnäçe ýoldaşlyk duşuşygyny geçirdi.
Birinji ýarym “Altyn Asyryň” peýdasyna tamamlandy, Süleýman Muhadow iki gezek tapawutlandy. Indi bu hüjümçiniň geçiren pökgüleriniň sany 18-e ýetdi we ol bu görkeziji boýunça netijeli hüjümçileriň sanawynda öňdäki orunda barýan “Balkanyň” oýunçysy Myrat Ýagşyýew bilen deňleşdi.
Arakesmeden soň, toparlaryň hersi bir pökgi geçirdi, emin tarapyndan bellenilen 11 metrlik urgulary Türkmenistanyň milli ýygyndysynyň oýunçylary dürs ýerine ýetirdiler. Myhmanlardan Guwanç Abylow, ýer eýelerinden milli ýygyndynyň we toparyň kapitany Ahmet Ataýew tapawutlandy.
67-nji minutda Türkmenistanyň at gazanan tälimçisi Ýazguly Hojagulyýewiň şägirtleri azlykda galdylar. Ikinji sary petek alan Mämmet Orazmuhammedow oýundan çykaryldy. Ýöne myhmanlar mundan peýdalanyp bilmediler.
3:1 hasabynda ýeňiş gazanan “Altyn Asyr” ikinji orunda barýan “Ahal” bilen arasyndaky 10 utuk tapawudy ýene-de dikeltdiler.
Daşoguzda ýer eýeleri “Daşoguz” Türkmenbaşynyň “Şagadamyndan” 0:2 hasabynda asgyn geldi. 31-nji minutda myhmanlaryň iň netijeli hüjümçisi Hemra Amanmämmedow, 53-nji minutda bolsa Ata Geldiýew tapawutlandylar.
“Merw” bilen “Aşgabadyň” arasyndaky duşuşyk çekeleşikli häsiýetde geçdi. 47-nji minutda Ruslan Gurbanow aşgabatlylary öňe çykardy. 66-njy minutda Toýly Goçnazarow hasaby deňledi. Ýöne duşuşygyň tamamlanmagyna 6 minut galanda Boris Iwanow “Aşgabada” ýeňiş getirdi.
Şeýlelikde, “Aşgabat” medallar ugrundaky göreşi dowam etdirýär, ol üçünji orunda barýan “Balkandan” 3 utuk, dördünji orunda ýerleşen “Şagadamdan” 1 utuk yza galýar.
Nobatdaky 20-nji tapgyr 15-nji awgustda, “Hazyna” — “Balkan” we “Aşgabat” — HTTU duşuşyklary bilen başlanar.
Maglumat toplamagy halaýanlara duşuşygyň sanlaryny we delillerini hödürleýäris.
"Altyn Asyr" – "Hazyna" – 3:1 (2:0)
9-njy awgust. Aşgabat. "Köpetdag" stadiony. 1 000 tomaşaçy.
Pökgüleri geçirenler: Süleýman Muhadow 29, 39, Ahmet Ataýew 55 (11 metrlik urgudan) – Guwanç Abylow 47 (11 metrlik urgudan).
Duýduryş alanlar: Bagtyýar Hojaahmedow 22, Mämmet Orazmuhammedow 46, 67 – Döwran Orazalyýew 48
Oýundan çykarylan: Mämmet Orazmuhammedow ("Altyn Asyr") 67 (2 sary petek).
Emin: Saparmämmet Gurbanow.
Duşuşygyň inspektory: Çaryýar Ataýew.
"Daşoguz" – "Şagadam" – 0:2 (0:1)
9-njy awgust. Daşoguz. "Sport toplumy". 300 tomaşaçy.
Pökgüleri geçirenler: Hemra Amanmämmedow 31, Ata Geldiýew 53.
Duýduryş alanlar: Hudaýguly Satyýew 53, Umyt Alamow 90+1 - Rustam Mamedow 38, Annageldi Weliýew 90.
Emin: Babanazar Haknazarow.
Duşuşygyň inspektory: Mels Işmuhammedow.
"Merw" – "Aşgabat" – 1:2 (0:0)
9-njy awgust. Baýramaly. "Sport desgasy". 1 000 tomaşaçy.
Pökgüleri geçirenler: Toýly Goçnazarow 66 – Ruslan Gurbanow 47, Boris Iwanow 84.
Duýduryş alanlar: Rasim Gereýhanow 46, Yhlas Pälwanow 89, Ilýa Tamurkin 90+3 – Ruslan Gurbanow 47, Nazar Baýramow 57, Rahymberdi Baltaýew 90+3.
Emin: Jumamyrat Jumamyradow.
Duşuşygyň inspektory: Hudaýnazar Rejepow.
19-njy tapgyrdan soň toparlaryň ýerleşiş tertibi
Iň köp pökgi geçirenler:
Süleýman Muhadow ("Altyn Asyr") – 18 pökgi.
Myrat Ýagşyýew ("Balkan") – 18 (2 – 11 metrlik urgudan).
Altymyrat Annadurdyýew ("Ahal") – 16.
Hemra Amanmämmedow ("Şagadam") – 14 (6).
--------------------------------------------------------------------
Türkmenistanyň ýokary ligasyndaky täzelikleri biziň LINE gruppamyzdan yzarlaň!


text:
ABŞ-da bilim almak meseleleri boýunça maslahatçy Siziň Amerikada ýokary bilim almak şeýle hem, ABŞ-daky uniwersitetlere we kolejlere anketalary tabşyrmagyň tertibi baradaky soraglaryňyza jogap bermäge elmydama taýýar.
Biz şu aşakda Siziň Amerikanyň Birleşen Ştatlaryna bilim almak üçin syýahatyňyza kömek edip biljek, köplenç berilýän soraglaryň we olaryň jogaplarynyň sanawyny ýerleşdirdik.
1. ABŞ-nyň uniwersitetlerine we kolejlerine resminamalaryny tabşyrmaga kimiň hukugy bar?
Ýokary bilim almak üçin orta mekdepleriň uçurumlary öz resminamalaryny tabşyrmaga hukuklydyrlar (2 ýyllyk doly däl ýokary bilim ýa-da 4 ýyllyk doly ýokary bilim Sungatyň hünärmeni (bakalawry) ýa-da Ylymlaryň hünärmeni (bakalawry) ). Bakalawr derejeleri bolan talyplar Magistr derejesini almak üçin resminamalaryny tabşyryp bilerler.
2. Meniň ABŞ gitmezimden ozal iňlis dilini gowy bilmegiň hökmanmy?
Iňlis dilinde ýazuw we gepleşik ukyplary kämilleşdirilen bolmalydyr. Siziň kurs işleriňiz ýeterlik derejede agyr bolar we iňlis dilini goşmaça öwrenmek üçin Siziň wagtyňyz bolmaz. Amerikanyň iň gowy uniwersitetleri we kolejleri “Iňlis dili daşary ýurt dili hökmünde test barlagy” (TOEFL) boýunça ýokary ballary talap edýärler. Şeýle hem, käbir uniwersitetler SAT test synagynyň üstünlikli tabşyrylmagyny talap edýärler.
3. Bu gymmatmy? Maňa näçe pul serişdesi gerek bolar?
Hawa, adatça ABŞ-da ýokary bilim almak gymmatdyr. Döwlet uniwersitetlerine synaglar tabşyrylanda olardan geçmek we maliýe kömegini almak örän kyndyr. Emma, hususy uniwersitetler has jomartdyrlar we aýratyn gazanylan akademiki üstünligi üçin maliýe kömegini berýär. Şol sebäpli, tölemäge mümkinçiligiňiz bolmadyk uniwersitetlere resminama tabşyrmagyňyzyň öňüni almak üçin, Siz öz gözlegiňiziň başynda akademiki ýyl üçin talap edilýän töleg bilen tanyş bolmalysyňyz.
4. Uniwersiteti nähili saýlamaly?
Ýokary okuw jaýyny saýlamazdan ozal, Siz öz gelejeki hünäriňizi kesgitlemelisiňiz, öz maşgalaňyzyň maliýe mümkinçiliklerine we beýleki elýeter serişdelere dogry baha bermelisiňiz şeýle hem, öz kär meýilnamaňyzy oýlanşykly seljermelisiňiz.
5. ABŞ-nyň Ýokary okuw jaýlaryna resminamalary haçan tabşyryp başlamaly?
Ir! Siz azyndan uniwersitete okuwa başlamazdan 12 aý oňünden ýokara okuw jaýa resminamalaryňyzy tabşyrmaga taýýarlyk işlerine başlamalysyňyz.
6. Wizanyň haýsy görnüşini almaly?
ABŞ-da ýokara bilim almak isleýän, Birleşen Ştatlaryň raýaty bolup durmaýan raýatlaryň köpüsi (emmigrantlar üçin däl) F-1 talyp wizany alýarlar. Has giňişleýin maglumaty http://turkmenistan.usembassy.gov saýtda serediň.
7. Men ABŞ-da bilim almak barada goşmaça maglumaty nireden alyp bilerin?
Tel./Fax: (993) (12) 36-90-16/21/22 (goş. 116)
E-poçta: eac@americancouncilstm.org


text:
Türkmenistanyň prezidenti Gurbanguly Berdimuhamedow Orsýeti Owganystanyň üstünden Pakistana we Hindistana çekiljek gaz geçirijisiniň gurluşygyna gatnaşamaga çagyrdy diýip, Orsýetiň prezidenti Wlaidmir Putiniň aýdandygyny Interfaks agentligi 26-njy dekabrda habar berýär.
“Men şu gün türkmen prezidenti bilen gepleşdim we ol Owganystanyň territoriýasynyň üstünden goňşulara, Pakistana we Hindistana gazgeçirijisini çekmek baradaky planalaryny ýatlatdy we bizi muňa gatnaşmaga çagyrdy” diýip, Putin Federasiýa Geňeşiniň ýolbaşçylary bilen geçiren duşuşygynda aýtdy.
Türkmenistan beýlekileriň hatarynda Owganystanda käbir proýektleri umuman üstünlikli amala aşyrýar diýip Putiniň belländigini Interfaks habar berýär.
“Elbetde biz şeýle proýektleri durmuşa geçirmegiň näderejede mümkin boljagyna seretmeli” diýip, Orsýetiň prezidentiniň aýdandygyny Interfaks belleýär.
25-nji dekabrda Orýetiň habar agentlikleri Wladimir Putiniň Türkmenistanyň prezidenti Gurbanguly Berdimuhamedow bilen telefon arkaly gepleşendigini habar beripdi.
Türkmenistan 2015-nji ýylda düýbi tutulan uzynlygy 1814 kilometrlik TOPH gaz geçirijisi arkaly Owganystanyň üstünden Pakistana we Hindistana ýylda 33 milliard kubometr gaz akdyrmagy planlaşdyrýar. Umumy bahasy 10 milliard dollar çemesi bolan TOPH esasan Aşgabadyň hasabyna (85%) gurulýar.


text:
SMS bäsleşigiň düzgünleri üýtgedi!
SMS bäsleşigiň 11-nji tapgyryndan, ýagny 06.03.2017 seneden başlap her tapgyryň dowamlylygy 6 güne geçirildi.
Her tapgyr boýunça iň köp bal gazanan müşderi (1-nji ýer), iPhone 7 sowgadyna mynasyp bolar.
Goşmaça höweslendiriji sowgatlar hem tapgyryň dowamynda beriler. Şol tapgyryň höweslendiriji sowgatlary hakynda has giňişleýin 1717 belgä BAYRAK sözüni ýazyp SMS arkaly anyklap bilersiňiz.
Tapgyryň dowamynda baýraklara (1-nji ýer baýragy, höweslendiriji baýraklary we blits baýraga) eýe bolan müşderiler jemleýji baýraklardan başga, beýleki tapgyrlarda ýeňiji bolsada (1-nji ýer, höweslendiriji we blits), baýraklar ikilenç berilmeýär.
Blits ýaryşlary tapgyryň dowamynda bir näçe gezek geçirilip biler. Bu ýaryşda gysga wagtyň içinde iň köp soraglara dogry jogap beren müşderä höweslendiriji sowgat beriler. Ýaryş başlamazdan öň SMS arkaly habar beriler. Bu habarda blits ýaryşyň başlaýan we gutarýan wagty hem-de sowgat hakynda maglumat iberiler.
Bäsleşigiň umumy netijesi boýunça jemleýji baýraklar üýtgänok. Bäsleşigiň umumy netijeleri 09.04.2017 senesinde jemlenýär.
Habarlar→


text:
Mekke şäheriniň gündogar eteginde ýerleşýän Arafat dagy ýedinji asyrda Muhammet pygamberiň Gurhanyň aýatlarynyň berlen hem-de onuň soňky gezek nesihat eden ýeri hasaplanylýar.
Zyýaratçylar bu Arafat dagyna päkligi we ynsanlaryň deňligini aňladýan ak arassa mata oranyp bardylar we ol ýerde arap dilinde “Alla, men Seniň dergahyňda. Sen ýeke-täk Haksyň!” diýen aýaty okadylar.
Penşenbe güni bu zyýarata gatnaşanlardan käbirleri özleriniň başdan geçiren oňyn duýgularyny habarçylar bilen paýlaşdylar. Pakistanly zyýaratçy Muhammad Makbul öz duýgusyny şeýle beýan etdi: “Bu meniň ömrümde örän bir möhüm gün. Men özümi çakdanaşa ruhlanan we çakdanaşa bagtly duýýaryn. Biz özümiziň başdan geçirýän duýgularymyzy beýan etmek üçin söz tapmaýarys”.
Zyýaratçylar penşenbe güni tutuş bir güni Arafat dagynda doga okap geçirdiler. Günüň ýaşmagy bilen, olar Mina we Arafat daglarynyň aralygynda ýerleşýän hem-de “Muzdalifa” diýlip atlandyrylýan ýere ýygnanyp, şol ýerde ýörite bir sütüne garşy daş zyňmak çäresine gatnaşdylar. Bu çäre “şeýtana daş zyňmak” dessury hökmünde tanalýar.
Ýakyn Gündogar regionynda ýaragly konfliktleriň ýitileşmegi bilen baglanyşykly Saud Arabystanynyň häkimiýetleri bu haj zyýaratyna gatnaşyjylary islendik bir syýasy prowakasiýalara garşy durmaklyga çagyrdylar.
2011-nji ýylyň mart aýyndan bäri halk gozgalaňlarynyň we ýaragly konfliktleriň dowam edýän ýeri bolan Siriýadan bu haj zyýaratyna baran Adnan Terkawi özüniň, ozaly bilen, Hudaýdan parahatçylygy diländigini aýtdy.
“Men Hudaýdan ähli arap ýurtlaryndaky ýagdaýlary köşeşdirmekligi, yslam dininiň we musulmanlaryň ýagdaýyny gowulaga tarap özgertmekligi hem-de Siriýadaky ýagdaýlary durnuklaşdyrmagy we Siriýany abadan we howpsuz ýurda öwürmekligi dileg etdim” diýip, siriýaly zyýaratçy Adnan Terkawi nygtady.
Bu ýyl Saud Arabystanyndaky bu haj zyýaratyna 3 milliondan gowrak adamyň gatnaşýandygy habar berilýär.
Yslam dininiň düzgünlerine laýyklykda, kämillik ýaşyna ýeten her bir musulmanyň saglyk we serişde ýagdaýy mümkinçilik berýän halatynda, öz ömrüniň dowamynda iň bolmanda bir gezek haj zyýaratyna gitmegi ündelýär.


text:
18-nji noýabrda Bütindünýä Göreldeli kakalar güni mynasybetli Aşgabatdaky “Berkarar” söwda we dynç alyş merkezinde Türkmenistanyň Hökümeti bilen ÝUNISEF-iň guramagynda “Çaga ömrüniň ilkinji 1000 güni onuň bagtly geljeginiň gözbaşydyr” ady bilen köpçülikleýin dabaraly çäre geçirildi. Oňa Türkmenistanyň bilim edaralarynyň, jemgyýetçilik guramalarynyň, daşary ýurt ilçihanalarynyň, ýokary okuw mekdepleriniň, habara beriş serişdeleriniň işgärleri bilen birlikde söwda merkezine dynç almaga gelen ene-atalar we olaryň körpejeleri gatnaşdylar. Ýakynda kabul edilen “Çaga ömrüniň ilkinji 1000 güni onuň bagtly geljeginiň gözbaşydyr” atly maksatnamanyň çäklerinde geçirilen dabaranyň esasy maksady halk köpçüligine çaganyň irki ösüşinde ejäniň terbiýesi bilen birlikde kakanyň hem ähmiýetli ornuny düşündirmekden ybarat boldy.
Göreldeli kakalar gününe bagyşlanan dabaraly çäräniň esasy bölegi kakalaryň öz çagajyklary bilen birlikde guralan dürli bäsleşiklere gatnaşyp, ene-atanyň perzent terbiýesindäki ähmiýetini açyp görkezmeklerinden ybarat boldy. Ýeňijilere gymmat bahaly sowgatlar gowşuryldy.
Dabaraly çäräniň dowamynda ýurdumyzyň belli estrada ýyldyzlarynyň ýerine ýetirmeginde aýdym-sazly çykyşlaryň, tanslaryň ýerine ýetirilmegi söwda merkezine çagajyklary bilen dynç almaga gelen ildeşlerimiziň ruhuny has-da belende göterdi. Bu hakynda ýakynda çäreden goýjak fotoreportažymyzda giňişleýin tanşyp bilersiňiz.